IMAZ BERTSOLARIA ESKOLA: mayo 2017\nSINADURA EKITALDIA ETA UDAL FOROA\n2016-2017 ikasturtean Imaz Bertsolari eskolak Eskola Agenda 21-ekin bat egin du, gure eskolako proiektua Ama Lurra izan delako eta lotura zuzena duelako Ingurugelak aurrera eramante duen proiektuarekin.\n2017ko maiatzak 26an eskolako Ingurumen Batzordeko kideak, Udaletxera egin dute bisita bertan ofizialki ekimen horrekin bat egiteko sinadura ekitaldia ospatu baita. Udaletxetik Joseba Elduaienek, egungo alkateak, eta eskolatik Olaiz Duhau, zuzendariak sinatu dute.\nOndoren Udal Foroa ospatu da, Agenda Eskola 21 barruan Tolosaldeak landutako aurtengo gaia URA izanik.\nEskolan, ikasleak burututako lanaren emaitzak bildutakoan , ikasleak bertan iritsitako ondorio konpromezu eta hainbat eskaera luzatu dizkiote Udalari, honek hainbati ahoz erantzun baldin baie ere, erantzuna idatziz helaraziko diela jakinarazi die\nPublicado por Imaz Bertsolari Eskola en 14:18 No hay comentarios:\nKONTSUMIDE ELKARTEKOAK ESKOLAN\nMaiatzak 22 eta 23an Kontsumobide elkarteko hiru kide gure eskolan egon dira hainbat tailer ikasle eta gurasoekin lantzen.\n1. Zikloko ikasleak: "Elikagaien ekoizpena" eta "Ontziak eta euren berrerabilera" landu dute.\n2. Zikloko ikasleak: "Kontsumitzen ikasiko dut", "Litxarreriak" eta "Publizitatearen analasia" jorratu dituzte.\n3. Zikloko ikasleak:"Elikagaiak: etiketak eta osaera", "Badakizu zer janzten duzun? Etiketak esaten dizu", eta "Telefono mugikorra eta internet" -en inguruan ibili dira buru belarri.\nGurasoak Adingabe eta telefono mugikorren inguruan aritu dira.\nTailerrak oso dinamikoak eta praktikoak izan dira, kontsumitzaileak ditugun eskubide eta betebeharren inguruan gogoeta egiteko bidea izan direlarik.\nIkasleak gustura aritu dira eta bertako begiraleak zoriondu egin gaituzte hauek izan duten jarrera eta parte hartzearengatik.\nBeraz, zorionak, eta segi horrelako langile eta jator!!!\nLORATEGI BERRIA EGITEN\nOstirala 19an Nora eta Martinen aita den Jose Marik goiza eskolan pasa zuen.\nBaratzaren ondoko txokoa apaintzeko ideia polit bat ekarri zuen eskolara: materialak berrerabiliz, landareak jartzea.\nGurpilak eta egurrak ekarri zizkigun duela 3 aste eta proiektua azaldu zigun. Guk, iaz ikasitakoak aprobetxatuz, margotu egin genituen denen arteko elkarlanean.\nOstiralean landareak eta lurra ekarri zituen. Bere aginduetara, taldeka lanean pasa genuen goiza, batzuk gurpilak kokatzen, beste batzuk lurra mugitzen, besteak landatzen, ureztatzen...\nOso txoko polita geratu da, egoteko mahaia eta aulkiak dauzkagu orain. Etorri lasai ikusi eta gozatzera, baina\nONDO ZAINDU, ETA ZABORRA ZAKARRONTZIETARA ERAMAN, MESEDEZ!\nMila esker Jose Mari!\nPublicado por LH 12 en 10:00 2 comentarios:\n20107ko maiatzak 12an Lizartzakoak eta Albizturrekoak etorri ziren.\nLHko 5 talde egin genituen, ekintza desberdinak egiteko.\nTalde batekoak Borda-Berrira joan ginen. Iritsi ginenean ardiak nola jezten zituen ikusi genuen. Ardiak ikusi ondoren presa ikusi genuen. Geroxeago tresna zaharrak ikusi genituen, izenak dira: sega, laia, zokormozoa, karramarroa, area, besarea, goldea, uztarria, pika, ore-mahaia, txingudea, aihotza eta itaia.\nTresna zaharrak ikusi eta gero hamaiketakoa egin genuen, ogia, gazta, palmerak, ura eta bizkotxoa jan genituen. Hamaiketakoaren ondoren terrazara joan ginen jolastera. Bukatzeko, eskolara bueltatu ginen.\nBeste talde batekoak oinez joan ginen elizara eta gero errotara joan ginen.\nHamaiketakoa egiteko palmerak eta txokolatea jan genituen errotako parkean. Ondoren errotatik oinez joan ginen Altzoko erraldoiaren etxera eta Altzoko erraldoiaren etxetik oinez Altzo-Muinora bueltatu ginen.\nBeste batzuk Mieltxorekin elkartu ginen goiko gela batean eta txoriak entzun genituen bere bideoan. Gero kalera atera ginen. Txoriak ikusi genituen kabian. Jarraian, hamaiketakorako palmerak jan genituen. Bukatzeko untxikumeak ikutu genituen.\nBeste bi taldetako kideak baratzan aritu ziren. Jakoba Errekondo etorri zen gure eskolara.\nKaxatan lurra jarri genuen eta gero haziak sartu genituen. Kristalezko poteetan lur desberdinak sartu genituen. Desberdintasunak ikusi genituen eta ondoren ura bota genion lurrari. Hamaiketakorako palmerak jan genituen.\nHHkoak ere taldetan banatuta egon ziren eskolan, artoak aletu eta txikitzen, eta jolasetan. Ilarratsuko oiloei jaten eman zieten eta arrautzak bildu zituzten.\nPrimeran pasa genuen. Eskerrik asko zuen ezagutza gurekin partekatu zenutenei, zuek gabe ezinezkoa litzateke horrelako eguna prestatzea.\nPublicado por LH 12 en 16:06 No hay comentarios:\nZER JAN, HURA IZAN BIDEO PROFESIONALA\nDAGOENEKO BIDEOA PRESTATUTA DAGO ORAIN ZUEK IKUSTEA FALTA DA.\nESPERO DUGU BIDEOA GUSTATZEA :\nPublicado por Imaz Bertsolari Eskola en 16:05 1 comentario:\nESKOLAKO BARATZAN BABAK JASO ONDOREN...\nPublicado por Haur Hezkuntza en 12:10 1 comentario:\nZER JAN, HURA IZAN MAKING OFF-A\nAtzo Eathink bideo lehiaketako bideo grabazio profesionala egin genuen.\nHona hemen making off-a!\n2017ko maiatzaren 3an, LH 2. Eta 3. zikloko ikasleak Garberara joan ginen bazkari osasuntsu bat prestatzera. Basque Culinary Centerreko Aritz eta Asier sukaldariekin eta Edurne, Eroskiko langilerekin. Aritzek eta Asierrek prestatu eta bazkaldu behar genuen menua esan ziguten eta hau zen: bakailao marmitakoa, urdaiazpiko txanpinoiak eta arrautza lorea eta postrerako marrubiak jogurt naturalarekin. Hori jakinda 3 taldetan banatu gintuzten eta talde bakoitzari erosi beharreko zerrenda bat eman ziguten, esandako produktuak erosteko. Talde guztiak batera 71 euro gastatu genituen. Ondoren sukaldatu egin genuen bukatutakoan mahaiak jarri eta bazkaldu egin genuen. Amaitutakoan diploma eta mantal bat eman ziguten. Oso ongi pasa genuen. Oharra: Janaria oso goxoa zegoen.\nPublicado por Imaz Bertsolari Eskola en 10:53 No hay comentarios:


BEMera bertaratzen direnek dohainik bidaiatu ahal izango dute tranbiaz batzarraren egunetan – BEM2017\nBEMera bertaratzen direnek dohainik bidaiatu ahal izango dute tranbiaz batzarraren egunetan\nIrailaren 19 eta 20an egingo den Basque Ecodesign Meetingek doako tranbia zerbitzua izango du batzarrera datozen guztientzat, akreditazioaren bidez. Neurri horrek erraztu egingo du pertsonak Euskalduna Jauregira joatea. Basque Ecodesign Meetingera bertaratuko diren pertsonek euren akreditazioak jaso ahal izango dituzte irailaren 18an, Ihoberen bulegoetan, 9:00etatik 14:00etra.\nGainera, BEM 2017 Mugikortasunaren Europar Astearen egunetan egingo da. Aste hori kanpaina bat da, helburutzat hartzen duena herritarrak sentsibilizatzea autoaren erabilera arduragabeak hirian dituen ondorio negatiboez eta garraiobide jasangarriagoak erabiltzearen onurez -adibidez: garraio publikoa, bizikleta eta oinezko joan-etorriak-. Ekimen hau 1999an sortu zen Europan, eta 2000 urteaz geroztik Europar Batzordearen sostengua izan du. Urtero egiten da, irailaren 16tik 22ra bitartean. Egun horietan, mugikortasun jasangarria sustatzeko ekintzak egiten dira, eta jardunbide egokien eta neurri iraunkorren garapena bultzatzen da.\nBasque Ecodesign Meetingen egunetan egingo diren jardueren artean, berritzaileena izango da hirian bizikletaz ibiltzeko moduari buruzko ikastaro bat. Jarduera hori 20an izango da, goizez. Izena emateko, Erronka Garbiaren standera joan beharko da, Euskalduna Jauregiaren barruan.\nStand horrek ekitaldietako ingurumen-jasangarritasunera zuzendutako informazio-gune moduan funtzionatuko du. Geu bisitatzera gonbidatzen zaitugu, hartutako neurriak ezagutzeko eta, era horretan, jasangarritasunari buruz gehiago jakiteko. Bukatzeko, inkesta moduko formulario labur bate betetzen baduzu, zure lankidetzak saria izango du.\nHainbat eremu eta herrialdetako 500 pertsonak baino gehiagok berretsi egin dute jadanik euren izen-ematea ekitaldirako. Batzarraren aurtengo edizioaren ardatza izango da aztertzea zer-nolako inplikazioak izango dituen, sektore industrialarentzat, Ekonomia Zirkularrera Europan zuzendutako trantsiziotik ondorioztatutako eredu ekonomikoaren aldaketak, eta aztergai izango du, halaber, nola bihurtu daitekeen erronka horiek negozio-aukera eta enpresa-lehiakortasuna hobetzeko aukera.


Azken minutuan lortu zuen puntua pasaiak | Pasaia K.E.\nAzken minutuan lortu zuen puntua pasaiak\nCategories: 75. urteurrena / 75 aniversario y Sin categoría\nOndarroa. Joseba Plazaren mutilak zapatuan [urriak 1] Pasaiaren aurka jokatutako partida osoan nagusi izan baziren ere, berdinketarekin konformatu behar izan zuten. Hain zuzen ere, bina berdindu zuten talde gipuzkoarraren aurka. Aurrerako ordezkariek nabarmendu dutenez, azken minutuan bi punto galtzea “oso tristea” izan zen.\nLehen minututik Aurrerakoak nagusi izan ziren Zaldupen, hala ere, Pasaia aurreratu zen markagailuan. Talde gipuzkoarrak aukera izan zuen une bakarrean sartu zuen norgehiagokako lehen gola 16. minutuan. Talde bisitariak zelai erdian baloia lapurtu zuen, eta kontraerasoan sartu zuten lehen gola Faly Mulayren bitartez.\nMarkagailua aurka eduki baldin bazuen ere, etxeko taldeak ez zuen amore eman, eta talde modura beharra eginda aurkaria euren jokoan sartzea lortu zuen. Hurrengo minutuetan gol aukera asko izan zituen Aurrerak, baina ez zuten asmatzerik eduki. Azkenean, lehen zatia amaitzen ari zela iritsi zen berdinketa, Unai Jauregi Tubo-k 44. minutuan sartutako golari esker.\nAtsedenaldia eta gero, berehala iritsi zen etxekoen bigarren gola, baina epaileak baliogabetu egin zuen. Hala ere, minutu bat beranduago 2-1ekoa egin zuen Julen Arufek, urruntze bat kontrolatu eta atetik 25 bat metroraegindako jaurtiketari esker.\nBigarren gola sartu ostean, Aurrerak konfidantza irabazi zuen, eta hainbat gol aukera sortu bazituen ere, ez zuen aurkariaren sarea zulatzeko beste aukerarik eduki. 63. minutuan, gainera, Tubori partidako bigarren txartel horia atera zioten, eta Aurrera nagusi bazen ere, bat gehiagorekin Pasaia lasaiago jokatzen hasi zen.\nAzkenik, luzapenean, 94. minutuan, etorri zen binako berdinketa. Aurrerako atzelari batek mina hartu zuen, eta horrek ere bigarren gola egiteko gauzak erraztu zizkioin Pasaiari. Asier Iriondo izan zen golegilea.


Iritzi artikulua: Ebaluazio garaia - Steilas\nIritzi artikulua: Ebaluazio garaia\nIkasturte amaiera aurrean dugula azken ebaluazioetarako unea heldu da, hau da, lorpenak eta egindako akatsen balorazioa egiteko momentua. Emaitza hauen arabera hurrengo mailara igarotzen dira ikasleak.\nAdibide bat jartzearren, Bilboko Udaleko aurrekontuko 500 milioi euro baino gehiagotik soilik milioi bat dago zuzenduta Haur eta Lehen Hezkuntzako eraikinen mantentze lanetarako, euren jabetzakoa eta konpetentzia dena. Bestalde, unibertsitate pribatuei lursail publikoak doan ematen dizkiete: Deusto, Mondragon Unibertsitatea, Nafarroako OPUSeko Unibertsitatea, Digipen, Kunsthal…\nBeste hainbeste kontu geratzen dira zintzilik: hezkuntza komunitatearen parte hartzea, negoziazio kolektiboa, Heziberri, Hezkidetza, Laikotasuna, Inklusioa… Zeinetan ez luketen gainditu ere egingo. Ziurrenik ikasturtea errepikatuta ere egoerak ez luke hobera egingo, euren jarrerak ez baitira intentziorik gabekoak, politika neoliberalei erantzuten baitiete. EAJren gobernuak ederto aplikatzen ditu horrelako politikak, zerbitzu publikoak suntsituz eta hauen pribatizazioen alde eginez. Ikasgai horretan Bikain dute.\njoakin2019-06-19T10:03:57+02:0019 junio 2019|Artículos de opinión, Noticias|


Etxepare-Laboral Kutxa itzulpen saria - Bizkaieraren ataria\nPosted on 2015/06/19 2019/05/07\nEtxepare Institutuak eta Laboral Kutxak hitzarmen bat sinatu dabe, euskeraz idatzitako eta argitaratutako literatura-idazlan baten itzulpena saritzeko.\nJatorriz euskeraz idatzitakoa izango da, eta sariak itzulpenaren kalidadea bera eta argitaletxearen sustapen plangintza sarituko ditu. Hori dala-ta, saria argitaletxeak eta itzultzaileak erdibana hartuko dabe, 4.000 euro guztira.\nSariaz ganera, 2.000 euro arteko laguntza jaso ahal izango dabe saridunek sari-banaketara etorri ahal izateko, nahiz argitalpenaren herrialdean sustapen lanari jarraipena emoteko (aurkezpenak, ekitaldiak, publizidade-kanpainak, medioetako alkarrizketak…).\nArgazkiaren iturria: www.etxepare.eus\nZornotzako baserriak argitalpen baten\nAmorebieta-Etxanoko baserriak izeneko argitalpenean herriko 507 baserriren argazkiak batu dabez, Sociedad Artístico C...\nPosted on 2011/12/07 2019/04/10\nAurten be Durangoko Liburu eta Disko Azokak egin dau ekitaldia. Euskal kulturaren erakuslekurik handiena bihurtu da barr...\nPosted on 2020/04/30 2020/04/30\nV. mikrokontakizunen lehiaketa Barakaldon\nLehiaketa honetan 16 urtetik gorako edozeinek parte hartu ahal izango dau. Horretarako, whatsapp bidez gehienez 20 berb...


Teletalo, talo goxoak etxeko berotasunean – Izparringia\nMundializazioak Eusko Kebab, Mac Talo eta Txistorring Tavern bezalako hibridoak ekarri dizkigu. Hibridazio prozesu honen gaina baina, Nafarroako Sesma herrian agertu da, Teletalo izena duen jatetxearekin.\nIZPARRINGIAk jatetxea bisitatu eta bertako jakiak dastatu ditu: txorizo-taloak, odoloste-taloak, gaztarekin, piper gorriarekin, piper berdearekin (osagai gehigarri bakoitzak 0,50 €), zulodun taloak, talo laukiak, basandere taloak, txikitaloak haurrentzat, eta abar. Prezioak ikusita (ikaragarri merkea da dena), kalitate-prezioa ondo dagoela esan daiteke.\nTasio zerbitzariak azaldu digunez, jatetxe txiki honek hilabete gutxi batzuk baino ez daramatza irekita baina herritarren harrera bikaina izan du. Sesmara ez ezik, inguruko herrietara ere banatzen du Teletalok. «Iruñea urrun geratzen zaigu motor zaharrarekin joan eta etorrian ibiltzeko eta iruindar batzuk kotxez etortzen hasiak dira gure taloen bila». Dirudienez, jabeak (anonimotasunean jarraitu nahi duen amona bat), uda honetan Teletalo jatetxeak irekiko ditu Baxenabarreko Donapaleun eta Erronkariko Izaban. Frankiziak sortzeko eskariak ere jasotzen hasiak da: Amoroton (Bizkaia), Brinkolan (Gipuzkoa), Luhuson (Lapurdi)… Tasioren esanetan, «Euskal Herrian talo gose itzela dago eta Teletaloren helburua gose hori asetzea da».\nRT @izparringia: Teletalo, talo goxoak etxeko berotasunean http://t.co/a7MMG5l72m


Etxebarriko Udala - Behargintza\nEtxebarri-Basauri Behargintza enplegua sustatzeko eta enpresak sortzeko udal zentroa dugu. Eremua udalerriaren eta eskualdearen garapen osoaren sustapena da. Helburua tokiko sustapen ekonomikoa eta garapena lantzea da, pertsonen enplegagarritasuna hobetzeko eta enpresen sustapenari zuzendutako neurriak bateratuz.\nJakitun garenez enpleguaren sustapenek, aholkularitzek eta enpresa jardueraren sustapenek herritarrengandik hurbil dauden azpiegiturak behar dituztela; Bizkaiko Foru Aldundiaren Enpleguaren eta Prestakuntzaren Sailak, BBK Gazte Lanbidean Fundazioak eta EUDELek 2000. urtean "Behargintza" Zentroak sortzeko hitzarmen bat sinatu zuten.\nUdalaren parte hartze osoarekin eta hitzarmena sinatu zuten erakundeen ezinbesteko laguntzarekin, proiektua gure udalerrien egoerara egokitu dugu. Herritarrengandik hurbil dauden zentroak izanik, oso ondo ezagutzen dugu herritarrek bizi duten problematika; hori dela-eta, une oro gizarteak eskatzen dituen ekimenak martxan jartzeko sinergiak sortarazten ditugu.\nEmplegurako informazioa eta aholkularitza\nIkastaroen, lan eskaintzen, beken eta enplegu-baliabideen gaineko informazioa.\nBesteren konturako Lan-munduan txertatzea\nHainbat ekimen: prestakuntza, praktikak txandaketan, lan eskaintzen kudeaketa, eta enpresa-azterketa..\nAutoenplegua eta enpresen sorkuntza\nBabesa ematea hainbat ekimenetan: negozio-ideien eta bideragarritasun planen umotzea, laguntzak, diru laguntzak. Honetaz gain, enpresaren sorkuntza eta egonkortasuna bitarteko jarraipenerako orientazioa eta aholkularitza. Enpresa-kudeaketaren gaineko prestakuntza.\nEnpresentzat informazioa eta laguntzak. Langile beharretarako eta praktiketarako pertsona prestatuak diren hautagaien bilaketa.\nAzterketa eta Prospekzioa\nEnplegu-iturri berrien azterketa eta bilaketa..\n2012. Orientabidean Arreta\nLan-Orientabidearen inguruan Behargintzan kasu egin beharreko pertsonen zehaztapena.\nBHG orientabide zerbitzuan arreta eskainiko zaien pertsona guztiak LANGABETUAK (ziurtagiri-agirien arabera) dira.\nPertsona guztiak etxebarritarrak edo basauriarrak izan behar dira\nEtorkinak. Aurreko baldintzez gain, NIE agiria (pasaportea bakarrik dutenek ez dute arretik jasoko) izan beharko dute.\nOrokorrean LANBIDEn eginiko eskaera txartela eta Lan-Bizitza eskatuko zaie. Aipatutako agirietan agertu beharreko helbidea Basaurikoa edo Etxebarrikoa izan beharko du (horrela ziurtatuko da "bizilaguna" izatearen baldintza). Lan-bizitzarekin langabezian egotearena ziurtatu daiteke.\nLan eta bizitegi baimena, LANBIDEn eginiko eskaera txartela eta Lan-Bizitza duten etorkinak.\nBizitegi baimena eta LANBIDEn izena emana bakarrik duten etorkinak.\n944 262 793 faxa\nBasauri: astelehenetik ostegunera 9:00-13:30 eta 15:00-17:00, ostirala 9:00-13:30\nEtxebarri: asteazkena 9:00-14:00\nOrientabidean arreta. Baldintzak


Nafarroako Mendialdeko bi enpresak irabazi dute Hasi Gazte Saria – Cederna Garalur\nZaraitzuko Eutsi eta Agoizko Taupadak kooperatibek Cederna Garalur Elkartearen aholkularitza jaso zuten hasiberritan.\nNafarroako Kirol Institutuak Laboral Kutxarekin, ANELekin eta CEINekin batera antolatutako sariak abenduaren 12an banatu ziren.\nZaraitzuko Eutsi eta Agoizko Taupadak kooperatibek irabazi zuten ‘Hasi Gazte 2018‘ Gizarte Ekonomiako lehen bi sariak, «Gizarte Ekonomiako Gazte Ekimenik Onena» eta «Gizarte Ekonomiako Enpresa Gazte Kontsolidatu Onena» izeneko mailetan, hurrenez hurren. Sari bakoitzak 3.000 €-ko zuzkidura zeukan, eta abenduaren 12an eman ziren ezagutzera Iruñean antolatutako ekitaldi batean.\n‘Hasi Gazte’ sariak Nafarroako Kirol eta Gazteria Institutuak antolatu ditu ANEL (Nafarroako Gizarte Ekonomiako Enpresen Elkartea), Laborak Kutxa eta Nafarroako Enpresen eta «gazteen artean gizarte-ekonomiaren inguruko ekimenak sustatzea, pertsonen balioa izanik horretarako ardatza, kalitatezko enplegu parte-hartzailea, arduratsua, egonkorra eta denboran iraunkorra sortuz».\nBi enpresa horiek, hasiberriak zirenean, Cederna Garalur Elkartearen aholkularitza teknikoa jaso zuten. Elkarteak enpresaren izaera juridikoa zehazten lagundu zien, araudiari, zergei eta diru-laguntzei buruzko informazio orokorra eman zien, eta enpresa horien sustatzaileak ANELek gizarte-ekonomiako proiektuetan ematen duen zerbitzu espezializatura bideratu zituen. Halaber, Cederna Garalur Elkarteak lantegi bat antolatu zuen Agoitzen 2017ko urtarrilean, mikrokooperatibak sortzeari buruzkoa. Lantegia ANELek eman zuen.\nEutsi Kooperatiba zahartze aktibo eta osasuntsuko programak garatzen aditua da. Bost lagunek egiten dute lan, lan sozialean eta ariketa fisikoan adituak: Maia, Virginia, Katerina, Gonzalo eta Natalia. Lana Nabaskozen eta Zaraitzu Ibarrean egiten dute, despopulatzearekin eta biztanleriaren zahartzearekin arazoak dituen eremua izanik. Hortaz, kooperatiba gazte horrek apustua egin du Pirinioetako adinekoen bizi-kalitatea eta autonomia hobetzearen alde, paziente kronikoei bideratutako ariketen eta laguntza-programen bitartez. Halaber, aisialdi osasuntsua landuz adinekoen gizarteratzea bultzatzen dute.\nTaupadak Kooperatiba, berriz, 2017an sortu zen, Agoizko familiei haurrak hezten erakusteko eta laguntzeko. Gaur egun kooperatiban zortzi emakumek egiten dute lan. Kooperatibak Agoizko haur-eskola kudeatzen du: 52 haur.\nEnpresa bakoitzak 3.000 € jaso zituen Kultura kontseilari Ana Herreraren eta Laboral Kutxako lurralde zuzendari Javier Cortajarenaren eskutik Iruñeko egoitza zentralean antolatutako ekitaldian.\nZuzkidura ekonomikoaz gain, Eutsi Kooperatiba (Gizarte Ekonomiako Ekimen Gaztearen mailan) Nafarroako ekintzailetza-kooperatiban sartuko da; azken hori, ANELek bultzatuta, gizarte-ekonomiako enpresak sortzen laguntzen duen tresna bat da.\nPor | 2018-12-20T08:46:54+00:00\tdiciembre 21st, 2018|Albisteak|Comentarios desactivados en Nafarroako Mendialdeko bi enpresak irabazi dute Hasi Gazte Saria


Gipuzkoa Natura webgune berria: ibilbideak eta parke naturalak Sustatu.eus - Teknologia albisteak\n2020-05-24 : 13:11\nGaur ospatzen den Europako Parkeen Egunerako gertu, Gipuzkoako parke naturalen eta naturguneen berri informatzen duen Gipuzkoa Natura webgunea estreinatu da aste honetan. Gipuzkoako Foru Aldundiak jarri du martxan ekimena, Gipuzkoako Mendizale Federazioaren lankidetzan.\nGipuzkoako natura baliabideen zerrenda eta informazio zehatza dago, natura-parke, biotopo eta parketxe eran sailkatzen direlarik hauek, baina akaso ibilbideak dira webgunearen ekarpen interesgarriena: 170 baino gehiago daude oraingoz. Izan ere, Gipuzkoan homologaturiko oinezko bideen 1.500 kilometro daude. Track-a ordenagailura edo GPSra jaisteko aukera ere ematen du webguneak ibilbide horien kasuan.\nGipuzkoan bost parketxe daude:\nLau natura-parke daude, lurraldearen %15 baino gehiago harrapatzen dutenak:\neta Aiako harria.\nParke eta parketxe hauetako interpretazio eta harrera zentroak Gipuzkoako Parketxe Sarea Fundazioak kudeatzen ditu. Batez beste, urtero, 50.000 bisitari baino gehiago artatzen dira.\nAzkenik, hiru biotopo babestu daude:\nWebguneko edukiei dagokienez, zalantza geratu zaigu, CC marka ikusten da webgunean, Creative Commons esan nahi du horrek baina argitu gabe zein lizentzia zehatz (CC batzuk bakarrik dira libreak), eta lege oharrik ere ez dago.


Herriko artista txikienek egindako artelanekin inauguratuko dute Erribera Kultur Etxea, udazkenean - Astigarraga - Kronika.eus\nHerriko artista txikienek egindako artelanekin inauguratuko dute Erribera Kultur Etxea, udazkenean\nBihar eta ostegunean izango da haurrek konfinamenduan egin dituzten lanen bigarren bilketa, uda osteko inaugurazioan erakusteko.\nHerri Eskolarekin lankidetzan, Astigarragako Udalak proposamen bat luzatu zien herriko haur guztiei: itxialdian egindako artelanak aurkeztea, Erribera Kultur Etxea inauguratzen denean erakusketa batan jartzeko.\nHorrela, bihar eta ostegunean izango da herriko artista txikiek egindako artelanak biltzeko bigarren txanda.\nIa bi hilabete oso pasa dituzte haurrek kalera atera gabe eta gainontzeko umeekin jolasteko aukerik ez dute izan. Etxean ordu asko eman dituzte eta asko dira egun horietan sormena eta imajinazioa artelanen bidez garatu dutenak.\nHorregatik, Herri Eskolakoei eta Udalari bururatu zitzaien ideia ona izango zela txikienek konfinamenduan eta orain arte egin dituzten marrazkiak eta eskulanak Erribera Kultur Etxea inauguratzen denean erakustea. Hori horrela, asmoa da Astigarragako umeek egindako artelan guztiekin erakusketa bat egitea.\nArtelanak orain jasoko diren arren, erakusketa ez da udazken arte izango. Izan ere, egungo kultur etxetik berrirako trasladoa uztailean egingo dutela jakinarazi zuen Udalak, baina inaugurazioa udazkenean izango da, ziurrenik iraila edo urri aldera. Edozein kasutan, ateak irailean irekitzeko asmoa dutela esan dute.\nBi egunez egingo dira bilketak, bigarren txanda honetan\n«Zure artelanak ekarri eta izan erakusketako artista!», luzatu dute antolatzaileek. Lehen jasoketa bat egin zen, eta bihar eta ostegunean bigarrena egingo da. 16:00etatik 18:00etara bitartean izango dira txikienek egindako piezak jasotzen.\nHala ere, jakinarazi dute bigarren txanda honetan artelanak entregatzeko lekua ezberdina izango dela: bihar J.B. plazan izango da eta ostegunean, 16:00etatik 18:000etara bitartean, Erribera Kultur Etxean (Kontxa Etxeberria plaza). Sarrera nagusian jasoko dituzte artelan guztiak.\n«Etxeko txikienak izan daitezela Erribera Kultur Etxeko lehen artistak!», luzatu diete antolatzaileek txikienei, artelanak entregatzera motibatzeko.


'Euskal Herriko hartzak historiaurrean' hitzaldi birtuala - Goierriko Hitza : Goierriko Hitza\nAtaungo Troskaeta kobaren garbiketan parte hartu zuen taldea.\nAtauniker elkarteak ‘Euskal Herriko hartzak historiaurrean zehar’ hitzaldi birtuala antolatu dute datorren ostegunerako, hilak 14. Hitzaldia 19:00etan da, eta Asier Gomez Olivencia paleontologoa izango da hizlaria. Hitzaldi ikusteko eta parte hartzeko esteka hau erabili behar da: https://eu.bbcollab.com/guest/d1ce1dfceb1f47ce81fb7eca9058713c\nBertan sartzeako, izena soilik idatzi beharko duten interesa dutenek eta gainontzeko pausoak onartu. Ordua baino lehentxeago sartzea komeni dela ohartarazi du Ataunikerreko zuzendaritza batzordeak.\nHitzaldiaren amaieran, Ataungo Troskaeta kobaren garbiketa prozesuaren ikus-entzunezkoa estreinatu dute. Bost minutuko bideoa izango da, Iban Toledo beasaindarrak ondua.\nGaur egun, hartz espezie bakarra topa daiteke Euskal Herrian, hartz arrea Pirinioetan. Aldiz, azken 300 mila urteotan beste hainbat hartz espezie bizi izan dira inguruotan, eta historian zehar, hartz hauek aldaketa bortitzen lekuko izan dira eta gizaki espezie ezberdinekin partekatuko dituzte kobazuloak. Horren lekuko da Ataungo Troskaeta koba, bertan leize-hartzen bilduma berezi bat aurkitu baita.


Hitzarmenak aho batez onartu dituzte otsaileko Udalbatzarrean - Uztarria (Azpeitia)\nHitzarmenak aho batez onartu dituzte otsaileko Udalbatzarrean\nIngurugiro Etxearen jarduera bideratzeko Udalak eta Eusko Jaurlaritzak berritu duten akordioan, atariko jolas parkearen eremua berritzeko konpromisoa hartu du Jaurlaritzak.\nHainbat arlotako hitzarmenak izan zituzten hizpide atzo, asteartea, otsaileko Udalbatzarrean. Gai-zerrendaren puntu gehienak ziren ildo horretakoak, eta guztiak aho batez onartu zituzten.\nHorrela, Loiola eta Kataluniako Manresa herria batuko dituen Ignaziotar Bidea sustatzeko lankidetza hitzarmena, Azpeitiko Udalak Kataluniako hainbat udal eta erakunderekin adostua, onartu zuten atzokoan. Baita Azpeitiko herritarrei arreta soziosanitario koordinatua bermatzeko protokoloa ere, Udalak Eusko Jaurlaritzarekin, Osakidetzarekin eta Gipuzkoako Foru Aldundiarekin adostua.\nEusko Jaurlaritzarekin beste hitzarmen bat ere lotu du Udalak. Horrela, bi erakundeok Ingurugiro Etxearen jarduera bideratzeko hiru urtez behin berritzen duten akordioa onartu zuten plenoan. Hitzarmenaren eguneratze horrek "berrikuntza aipagarri bat" izango duela nabarmendu zuen Eneko Etxeberria alkateak; izan ere, Ingurugiro Etxearen atariko jolas parkearen eremua berritzeko konpromisoa hartu du Jaurlaritzak, hango ekipamendu "zaharkitua" kendu eta guneari beste itxura bat emateko helburuarekin.\nBandaren lanari "aitortza"\nMusika Bandarekin hitzarmena ere formalizatu du Udalak, besteak beste, urteko diru-laguntza bideratzeko. "Hitzarmen honek Bandak egiten duen lanaren aitortza izan behar" duela nabarmendu zuen Aitor Gorrotxategik, EAJren bozeramaile eta, era berean, Bandako kide ere badenak. Aitortza "udal osoaren izenean" dela gaineratu zuen alkateak.\nHitzarmenak urtean zehar Bandak herriko hainbat festa eta ekitalditan osatzen duen egutegia betetzen jarraitu ahal izatea du xede. 55.000 euro bideratuko ditu Udalak Bandarentzat, eta beste 8.000, musika instrumentuen mantenu edota berritzeari lotuta.\nhauhalaxedek | 2015-02-05 : 16:42\n63000 EURO???? diru laguntza???ze ordaintzeko???


Miren Agur Meabek bere azken obra, ‘Hezurren erretura’, aurkeztuko du gaur Durangon - andra.eus\nMiren Agur Meabe, Galizian egindako ekitaldi batean.\nMertxe Arratibel18 otsaila, 20200\n‘Hitzez eta Ahotzez’ irakurketa kolektiboaren gaia maitasuna izango da aurten. Atariko moduan, hainbat hitzaldi prestatu ditu antolakuntzak. Gaur Miren Agur Meabek bere azken liburua, ‘Hezurren erretura’, aurkeztuko du Durangoko udal euskaltegian (17:00-19:00).\nMeabek (Lekeitio, 1962) bi poesia liburu argitaratu eta gero ‘Kristalezko begi bat’ (2013) ospe handiko nobela autobiografikoa kaleratu zuen. Eleberriko protagonistak bikote haustura mingarri baten ondoren, denbora baterako alde egin du adiskide batzuek Landetan utzi dioten etxera. Han bizitzako galerei, bere izateari, desamodioari eta askatasunari buruz hausnartu du.\n‘Hezurren erretura’ (2019) ipuin liburuak badauka aurrekoarekin lotura, idazleak berak ‘Argia’ri emandako elkarrizketan azaldu zuenez: “Hasieratik neukan intuizioa tituluan hezurrak agertu behar zirela, elementu horrek jarraipena eman ahal ziolako nire ibilbidearen eskemari: azala, eskuak, begia…”\nMemoriaren gaia oraina ulertzeko eta idazkuntzari buruzko gogoetak ere bi idazlanen elementu komunak dira eta, hain zuzen ere, bizipenek -“bizitzaren pisuak”- biografian daukaten eragina.\nBere helburua “liburu ona osatzea” izan da, “liburu eder bat, irakurlearen emozioekin, gogoetekin eta sentimenduekin nahastuko dena eta gozamen estetikoa ere sortuko diona”, azpimarratu du.\nFeminismoaren aldarria presente dago Meaberen obran. Azken bi liburuetan emakumeei mezu zuzena bidali die: sufrimendutik askatasunaren bila joan daitezkeela, duintasunez eta norbere buruari barre eginda.\nGainera, egunerokoak eta autobiografia, historian zehar emakumeek erabilitako eta intimitateari begirako generoak erabili ditu. Literaturaren historian ‘Infragenero’-tzat hartu dira.\n‘Hezurren erretura’, aurrekoa bezala, autobiografiaren kutsua badauka ere, fikzio gehiagoz osatuta dagoela dio idazle lekeitiarrak. Izan ere, bere adineko emakume ororen bizipenak islatu nahi izan ditu: “Protagonista neu naiz partez, baina baita nire belaunaldiko beste neska, nerabe eta emakume batzuk ere”.\nBere hurrengo erronka “ez autofikzioa, ez autobiografia ez den zerbait idaztea” dela aurreratu du.\nProyección del documental 'Exiliada' <\nI. Antolaketa Asanblada >


Berriak - Festak\nDonostiako estropadak 2018: Lehen jardunaldiko denbora ofizialak\nLehen jardunaldiko denbora ofizialak, Bermeo Arraun Elkarteak egindako helegiteari, 2018ko Donostiako Estropadetako Lehiaketa Batzordeak emandako ebazpenaren ondoren.\nLehen jardunaldiko denbora ofizialak.\nDonostiako estropadak 2018: Lehiaketa Batzordearen ebazpena\nLehiaketa Batzordeak, irailaren 2an estropadetako epaileek hartutako erabakiaren ondorioz Bermeoko Arraun Elkarteak aurkeztutako errekurtsoa ebazten du. Hona hemen hartutako erabakia:\nLehiaketa Batzordearen erabakia\nEuskal Jaiak 2018: Dantza Sueltoko Txapelketaren emaitzak\nGaur, irailaren 2an, arratsaldeko 18:00etatik aurrera, 2018ko Dantza Sueltoko Txapelketa ospatu da Donostiako Konstituzio plazan.\nDonostiako Estropadak: San Juan Iberdrola (emakumezkoetan) eta Zierbena Bahías de Bizkaia (gizonezkoetan) garaileak lehenengo jardunaldian\nSan Juan Iberdrolako arraunlariak 10:41,66ko dendorarekin, garaileak suertatu dira emakumezkoen estropadan. Bigarren postuan Club de Remo Náutico de Riveira-ko trainerua (10:47,76), hirugarrenean Orio - Babyauto (10:48,86) eta laugarren postuan Gu-Arraun-eko arraunlariak (10:55,40)\nGizonezkoen modalitatean berriz, garaipena Zierbena Bahías de Bizkaia-ko eskifaiarentzat izan da (19:26,20) eta haien atzetik, Go Fit Hondarribia (19:27.06), Santurtzi-Iberdrola (19:41.32) eta Cabo (19:43.22). Bermeo-Urdaibai klubari azken denborarekiko 15 segunduko penalizazioa jarri zaio abordaia egiteagatik (Art. 64)\n2018ko Donostiako Estropadak: sailkatze-estropadako denborak eta iganderako txandak\nGaur arratsaldean, datorren irailaren 2 eta 9an ospatuko diren Kontxako finaleko estropadetan parte hartuko duten tripulazioak sailkatze-estropadak burutu dira. Bai Emakumezkoen modalitatean, bai Gizonezkoenean zortzi tripulazio izango dira Bandera lortzeko lehiatuko direnak (gaur sailkatu direnak eta Donostiako tripulazioak). Emakumezkoen modalitatean denborarik onena Club de Remo Náutico de Riveira-rentzat izan da eta gizonezkoen modalitatean berriz, Bermeo-Urdaibai-Echebastar-Avia-Campos-Enagas klubarentzat\nAbuztuaren 31ko oroitzapenaren aurkezpena\nAbuztuaren 31ko oroitzapena dela eta, gaur, eguerdiko 12:00etan Udaletxeko Pleno Aretoan ekitaldien egitaraua aurkeztu da.\n2018ko Donostiako Estropadak aurkeztu dira\nGaur, abuztuaren 28a, eguerdiko 12:00etan abuztuaren 30ean eta irailaren 2an eta 9an ospatuko diren 2018ko Donostiako Estropadak aurkeztu dira.\n2018ko Euskal Jaiak aurkeztu dira\nGaur, goizeko 11:30ean Udaletxeko Gobernu Batzordearen Aretoan abuztuaren 30tik irailaren 9ra ospatuko diren 2018ko Euskal Jaiak aurkeztu dira.\nSu Artifizialen lehiaketako Epaimahai Popularraren Saria Hermanos Caballer piroteknietxeak irabazi du.\n2018ko abuztuaren 11tik 17ra Donostian jokatu den Su Artifizialen 55. Nazioarteko Lehiaketan, ikusleengandik botu gehien jaso duena Hermanos Caballer piroteknietxeak (Castelló) izan da. Horrela, Urrezko Maskorra irabazteaz gain, publikoaren saria ere jasoko du.\nAste Nagusia 2018: emakumezkoen II. Bandera Aste Nagusian Donostiarrak berriro irabazi du\nGaur goizeko 11:00etan Urumea ibaiko uretan jokatu den Emakumezkoen II. Bandera Aste Nagusian Donostiarra eskifaiak, iaz egin zuen legez, irabazpena lortu du.


Euskal Herriko bidaia-gida/Ibilbideak/Ereñozartik Atxarrera — Wikibooks\nEuskal Herriko bidaia-gida/Ibilbideak/Ereñozartik Atxarrera\nGautegiz-Arteaga, Santimamiñe, Ereñozar, Atxarre, Laida, Kanalaburu, Iruzkieta, Gametxo\n18,5 km. 5 ordu.\nUrdaibaiko padurak eskaintzen duen paisaiaz gozatzea eta hara iritsi aurretik artadian ibiltzea; horiek dira ibilbide honen amuak.\n2 Ereñozar (447 m)\n3 Atxarre (312 m)\nUrdaibaiko estuarioaren eskuinaldea mugatzen duten mendilerroetan (Ereñozar eta Burretxagana), Euskal Herriko kantauriar artadiaren baso zatirik handiena hedatzen da. Zuhaitz mantuak erabat estaltzen ditu mendiak, gailurretik itsasoraino. Gainera, haren kontserbazio egoeragatik, baso bizia oparoa da. Haren barrenean ibiltzean sentitutakoa landaretza ugaria duten tropikoetako oihanak zeharkatzearen modukoa da. Uda gainean dagoela, ibilbide honetarako bi proposamen daude: alde batetik, artadia mugatzen duten gailurrik adierazgarrienetara igotzea, Ereñozarrera eta Atxarrera, eta Urdaibaiko padurak eskaintzen duen paisaiaz gozatzea; bestetik, bi gailurren arteko artadian murgiltzea, basoaren itzalaz eta isiltasun naturalaz gozatzeko, jakinda inguruko hondartzak jendez gainezka daudela. Espresuki haientzat 30 minutuko maiztasuna duen autobus zerbitzuaz baliatuko gara zeharkaldia egiteko.\nEreñozar (447 m)[aldatu]\nGautegiz-Arteagako herriko enparantzaren ondoan, Ibarrekozubi bidean, PR-BI-163aren margo zuri-horiei jarraikiz hasten da ibilaldia, Ereñozar mendia aurrez aurre. Artadiaz estalitako piramide koniko horrek imanaren gisan erakartzen du. Baserriak atzean utzi eta soro artetik pasatu bezain azkar, 180 graduko bihurgunean asfaltoa utzi eta basoan sartu behar da. Berehalako bidegurutzean eskuinera okertu behar da, eta PRaren markak beste aldean utzi. Lasterbide hori Santimamiñe kobazulora doa zuzenean.\nKobazuloaren ezkerraldean, gorriz markatutako basabidea abiatzen da magal pikoan gora. Igoera motza baina gogorra da; azkarra eta dinamikoa, baina deserosoa: artearen adarrek deabruek bezala oratzen diote mendizaleari, eta kareharri irregularrean oinkadak oztopatu.\nTontorrean, ikuspegia bikaina da: Urdaibai itsasadar osora hedatzen da. Iparraldera, Atxarre mendira joateko zeharkatu behar den artadiaren dimentsioak ere neur daitezke. Baita gogoeta egin ere gailur honek Urdaibaiko gizon eta emakumeentzat historian izan duen garrantziaz: duela 14.000 urte mendian, Santimamiñe kobazuloan bizi zirenentzat, Erdi Aroan gaztelua eta nekropolia eraiki zutenentzat eta XVI. mendetik aurrera baselizara igo direnentzat. Horiek gogoan, iparraldera doan auto errepidean behera jaitsi behar da, Elexalde-Zieta auzorantz. Errepidearen beherenean etxartera igotzen hasi aurretik, errepidea utzi eta ezker hesia gainditu behar da, ipar-mendebaldera doan bidexka hartzeko. Aurki mendebaldera egiten du, eta basoan beheraka sartzen da. Hurrengo bidegurutzean eskuinera hartu behar da, ipar-mendebalderantz berriz, BI-3228 eta BI-3223 errepideak elkartzen diren biribilguneraino.\nAtxarre (312 m)[aldatu]\nBI-3228 errepidean zehar 1,8 kilometro ibili behar da, gatz biltegia duen 180 graduko bihurgunean errepidea utzi eta mendebaldera jotzen duen basabidean sartu arte. Norabide horri eutsi behar zaio erdi ezkutuko bidean, pinu erraldoi eta garo artean, Arteagatik datorren PR-BI-163 bidezidorrarekin bateratu arte. Hor, iparralderantz hartu behar da Artadi mardulean barrena, marka zuri-horien atzetik hurrengo 4,5 kilometroetan. Kanalaburuko lepoaren bidegurutzean, iparraldeari eutsi behar zaio hasieran, nahiz eta geroago mendebalderantz okertzen den, mendi lerro osoa zeharkatuz, oihanaren ilunean bezala. Artadia klima mediterraneoko ohiko basoa den arren, hor ere antzeko baldintzak suertatu dira: alegia, itsasotik gertuko aldapetako kareharri trinkoa duten lurzoru lehorrak.\nIruzkietako baserriaren ondoan bukatzen da basabidea. Zementuzko bideari jarraiki behar zaio ipar-mendebalderantz, Garteiz auzoraino. Zeharkatu berri den artadiaren ikusmira miresgarria da. Garteizko etxe urrien artean, kartel batek Atxarre mendirako bidea adierazten du. Behin gailurrean, ikusmira sekulakoa da; Urdaibaiko ederrenetakoa, zalantzarik gabe.\nAtsedena hartu eta gero, igotako bide beretik jaitsi behar da Dantzaleku bidegurutzeraino. Akelarreak egiten omen ziren leku horretan, eskuineko bideari jarraikiz, Kanalara jaits daiteke artadian barrena; ezkerrekoari jarraikiz, berriz, Akordako hilerrira, betiere ipar-mendebaldeari eutsiz eta Matxibarren sakona norbere eskuinean izanik. Asfaltoan, berriz, ipar-mendebaldera jo behar da Gametxo auzoraino, eta gero Laidako hondartzaraino, itsas brisa aurpegian eta Izaro uhartea eta olatu uhinak begi sarean.\nOrrialdearen azken aldaketa: 25 ekaina 2020, 20:42.


Caja Laboral-Euskadiko Kutxak eta Ipar Kutxak hizketaldi formalak bideratu dituzte bi entitateak kooperazio-proiektu komun eta bakarrean integratzeko helburuarekin - Laboral Kutxa Prentsa aretoa\nMarch 20, 2012 -an argitaratua cajalaboral(e)k\nEuskadiko Kutxa eta Ipar Kutxaren kooperazio-proiektu bateratua Euskal Herriko bigarren finantza-entitatea eta Estatuko bigarren kreditu-kooperatiba bilakatuko da, batez ere Bizkaiko eta Arabako lurraldeetan bere posizioa sendotuz.\nEntitate biek ala biek kapitalizazio eta likidezia maila altuak dituzte. Horri esker, herriarekiko errotze eta gizarte-konpromisoa bultzatu nahi da, berreskuratze ekonomikorako eragile aktiboa izateko xedeari jarraituz.\nFinantza-sistemaren berregituraketaren aurrean, integrazioaren helburua da “banka egiteko beste modu bat” indartzea, proiektuaren bazkide jabe gisa integratzen duten langileengan erantzun alternatibo errotua emanez. Pertsonaren balioa eta gestioaren demokratizazioa sustatuko ditu, banka arduratsu eta sozialki konprometitu baten irizpideetan oinarrituz.\nCaja Laboral-Euskadiko Kutxa eta IparKutxa kreditu-kooperatibek bi erakundeak integratzera zuzendutako hizketaldi formalen prozesu bati ekin diote. Helburua da kooperatibismoaren balore eta printzipioei eusten dien banka egiteko eredua bultzatzea.\nCaja Laboral-Euskadiko Kutxak 21.536 milioi euro ditu aktibotan, 364 sukurtsal, 1.200.000 bezero eta 1.887 lan-bazkide, eta presentzia aktiboa dauka ondoko merkatuetan: Euskal Autonomi Erkidegoan, Nafarroan, Aragoin, Errioxan, Gaztela eta Leonen, Kantabrian, Asturiasen eta Madrilen.\nBezeroak: bezeroari zuzendutako orientabidea sustatuko du. Horrela, ondoriozko proiektuaren bazkide partehartzaile diren langileak, banakako tratuaren bitartez, aholkularitza maila handiagoen bitartez eta produktu zein zerbitzuen eskuragarritasunaren bitartez bezeroen gogobetetasuna lortzeko ahaleginean giltzarri izango dira.\nLaburbilduz, eta finantza-sistemaren berregituraketaren aurrean, integrazioaren helburua da “banka egiteko beste modu bat” indartzea,proiektuaren bazkide jabe gisa integratzen duten langileengan erantzun alternatibo errotua emanez. Pertsonaren balioa eta gestioaren demokratizazioa sustatuko ditu, banka arduratsu eta sozialki konprometitu baten irizpideetan oinarrituz.\nEuskadiko Kutxaren eta Ipar Kutxaren oinarrizko parametroak\n511 milioi(%57,1 kosoberakina)\n140 milioi(%103,71ko soberakina)\nKooperazio proiektuaren presentzia geografikoa\nErrioxa eta Aragoi eta Bartzelona


Itsasoan gertatzen dena gure etxean hasten da | Iritzia | Berria\nItsasoan gertatzen dena gure etxean hasten da\nGorka Alberdi. -\nFlyschak plastikoz beteta ikusteak harrabotsa eta kezka sortu du azkenaldian, gure kostaldean dagoen kutsadura eta zikinkeria dela-eta. Baina itsasoan amaitu duten hondakin horien zati handi bat gure lurraldetik joan da, eta hori oso gutxitan aipatzen da; aipatuta ere ez da zehazten. Ematen du askoz errazago egiten zaigula arazoa kanpoan kokatzea, baina hemen ere badauzka bere sustraiak.\nHemengo hedabideek ez digute horretarako aukera handirik ematen. Jendeak barneratu behar luke itsasoko irudi horiek gureak ere badirela, eta arazoa gainditzera beharturik gaudela. Horrek izan behar luke hedabideen lana. Baina, ordea, esaten digute itsasoko milaka kilo hondakinen arazoa globala dela. Horrek ez du batere laguntzen, askoz gutxiago Indiaz hitz egiten digutenean. Bertoko erakundeek ere gaitz horren aurrean ez dituzte beharrezko neurriak abian jartzen. Ez gaituzte hezten.\nZenbat ubide, erreka, ibai eta ertz ikusten ditudan plastiko zuri eta beltzez edo beste mota batzuetako hondakinez josita. Zenbat aldiz gelditzen naizen Urola ibaiari begira eta zenbat aldiz ikusten ditudan plastikoak eta beste mota batzuetako hondakinak beren bidea hartuta, itsasorantz txalupa bezala doazela. Holako irudiak parean izatean, garbi gelditzen zaio bati ez herritarrek eta ez erakundeek ez diotela gaiari behar duen garrantzia ematen: ez gara ohartzen ingurumenarekin arazo handia dugula. Baina sinetsita nago, ingurua eta ibaiak holaxe ikusita, behartuta gaudela haien egoera aldatzera; horregatik ezin naiz isilik geratu.\nEzin da onartu itsasoak jasaten duen kutsadurarekin gora eta behera ibiltzea, eta, aldiz, ibaien egoeraz ezer ez esatea, harreman zuzena baitauka han gertatzen denarekin. Hondakinek ez dute dagokien edukiontzian edo lekuan amaitzen, edozein bazterretan baizik. Hor dago gakoa: kudeaketa arazo baten aurrean gaude.\nUbideak, errekak, ibaiak... itsasoaren zainak dira, eta hemen gertatzen dena gero itsasoan islatzen da. Berriro errepikatuko dut: itsasoan gertatzen dena gure etxe parean hasten da.\nZalantzarik ez dut beste kontzientzia maila batera igo behar dugula. Lasai oso ikusten ditugu gure ibaiak zikinduta, bi edo hiru urtean behin garbiketa egin eta ehunka kilo ateratzen ditugunez. Hondakinak eta zaborrak ez daude gure zain, uraren menpe baizik; ehunka kilo ateratzen badugu, milaka itsasoratzen dira urak eramanda.\nUdalek eta foru aldundiek sentsibilizazio kanpainak eta neurriak abian jarrita, eta horiek denboran mantenduta, aldaketa handia ekar dezakete. Beraien eskuan dago, eta beraien betebeharra da. Dena daukagu irabazteko, keinu txikiekin handiak izan daitezke lorpenak.\nBeraz, badakigu arazoa non hasten den, hondakinak ibaira eta itsasora nola ailegatzen diren ere bai... orduan bide gehiena eginda daukagu. Benetan itsasoren egoerak mintzen bagaitu eta hortik iristen zaizkigun irudiak aldatzea nahi badugu, egin dezagun urrats bat aurrera. Has gaitzen itzultzen ibaiari kendutako eskubideak.


Bilbok, Bartzelonak eta Iruñeak bat egin dute polizia errepresioaren kontra | LAB SINDIKATUA\nRepresión Bilbok, Bartzelonak eta Iruñeak bat egin dute polizia errepresioaren kontra\nPrentsaurrekoa, AINGERU Atarrabiako gazteak I-26ko Greba Orokorrean begian pilotakada jaso zuen lekuan izan da, Sarasate Pasealekuan. Egun horretan, Polizia Forala 15.000 pertsonetako manifestazio sindikalaren kontrako karga izugarri arduragabea egin hasi zen, ke pote bat bota zietela argudiatuta. Manifestazioko antolatzaileek lurrean esertzeko deia egin zieten manifestariei eta horrela egin zuen Aingeruk berak. Halere, Polizia Nazionalak foralek hasitako bidetik jarraitu zuten eta, Aingeruk euren jarrera aurpegiratzen ari zienean, polizia batek tiro egin zion gertu-gertutik.\nPilotakadaren ondorioz, Aingeruk ikusmena galdu du begi batean; larriagoa izan zitekeen, Iñigo Cabacasen kasuan ikusi dugun bezala. Une hauetan, bere salaketak epaiegietan jarraitzen du. Aingeruk erabateko babesa jaso du Atarrabiako Herriaren nahiz Udalbatzaren aldetik, baina ez Gobernu ordezkaritzak ez Nafarroako Gobernuak ez dute adierazi inolako interesik bere egoerari buruz. Eskandalugarria da Barcina andereak paperontzietan jarritako pegatinen edota apurtutako kristal batengatik abotsa altxatzea eta ordea bere isiltasunaz mespretxatzea Nafarroako auzokide batek pairatutako zauri larria.\nIldo honetan, Grebalarien Kolektiboak “Estafetako bost”en aurkako epaiketa salatu du. Bost lagun horiei pikete informatibo batean parte hartzea leporatzen diete, Estafeta kalean, M-29ko Greba Orokorrean. Ez diete leporatzen kalte pertsonalik ez eta materialik ere, baizik eta “lanerako eskubidea” urratu izana. 56.000 langabe dituen herrialde batean sarkasmo hutsa da akusazio hori. Baina kontua are eta eskandalagarriagoa da fiskalaren eskaria ezagutzen dugunean: 4 urte eta erdiko espetxe zigorra eskatzen dizkie bakoitzari!\nProtesta sozialen errepresioa salatu, Aingeruren zauri larriarengatik erantzunkizunak eskatu eta berriro gerta ez dadin aldarrikatzeko, ekitaldi sorta antolatu da larunbat honetarako (apirilak 13) Atarrabian, Iñigo Cabacasen heriotzaren urteurrena dela-eta Bilbon manifestazioa egingo den egun berean hain zuzen ere.\nEra berean, “Estafetako bostak” absolbitzea eskatzeko, manifestazioa egingo da datorren asteko ostiralean, apirilak 19, 20:30etan Gaztelu Plazatik.


Aquavox - San Agustín - Nueva noticia\nSan Agustin k. 9 - 17 Iruña T 948 22 32 13\nIzkuntza: ES | EU\n* Udal kirol eta irakaskuntza instalazioak erabiltzeko prezioen arautegian onartuak dauden deskontuak aplikagarriak izango dira.\n* Gure instalazioetan abonatu iraunkorra izateko izena ematean, hilabeteak banku kontu-korronte bidez kobratzea onartzen du. Hilabete horien ordainketa ez da inoiz txartelaz edo esku-diruz egingo (bankuak ordainagiria bueltatzean izan ezik).\n* Ordainagiri baten itzultzeak erabiltzailearentzat 3.70€-ko gainordaina dakar.\n* Baja emateko eta hilabete gehiago ez kobratzeko, hilabete berria ( ordaindu nahi ez dena) hasi baino gutxienez 10 egun lehenago baja burutu beharko du. Behin hilabete berria hasita burutzen diren bajak, hilabete hori ordaindu beharko dute. Baja orria titularrak sinatu behar du eraginkorra izateko.\n* Behin bazkidetza kenduta, geroago berriz gure instalazioetako bazkide izan nahi ez gero, matrikula dagokion prezioan berriro ordaindu beharko du.\n* Baja egiterakoan ikastaroren batean egonez gero, eta horretan jarraitu nahi ba da, abonatu ez-abonatu arteko diru aldea ordaindu beharko da.\n* Baja egitean ordainagiriren bat kobratzeko zain izatekotan, ordainagiri hori ordaindu gabe geratuko da etorkizunerako. Noizbait gure insatalazioetan berriro bazkide egin nahi bada, ordainagiri hori ordaindu beharko du.\n* Instalazioetara sartzeko txartela pertsonala eta besterenezina da. Beste edonork txartela erabiliz gero, zigorra ekarriko du, kirol-instalazioen kudeaketa araudiak dioen bezala.\n* Gure instalazioetako bazkide egitean, udal-kirol-instalazioen araudiak (gure instalazioetan eta udaletxeko web orrian irakurgai) onartzen ditu, baita instalazioak bereak egin dituen beste edozein arau ere.\n* LOPD-k ezarritako ondorioak direla eta, jakinarazten dugu, dokumentu honetan agertzen diren datu pertsonal guztiak, interesatuak betetzera behartua dagoena, MASQUATRO KIROL INSTALAZIOAK arduratzen den fitxero batean sartuak izango direla. Interesatuak adinez nagusia ez bada, beharrezkoa izanen da berre guraso edo tutorearen sinadura, zeinek ardura hartzen baitu beste guraso-aginteari informatzea. Datu bilketa honen helburua partehartzaileen kirol ekintzen kudeaketa da. Era berean kudeaketa administratiboa eta fakturazioa, erlazioaren mantenua eta beste zerbitzu eta produktuen eskaintza. Arestian aipatutako datuen tratamenduari baimena ez ematekotan ezingo da bertan parte hartu. Gutun baten bidez eskubidea izango da sarrera, zuzenketa, deusezte edota aurkakotasuna adierazteko honako helbidean: MASQUATRO KIROL INSTALAZIOAK, E.M. San Agustín kalea 9-17, 31001 Iruña (Nafarroa), bertan adierazi behar da “LOPD eskubideen arreta” eta NAN fotokopia gehitu.\nSpa - bainuetxea\nUr hotzeko aska\n2019/2020 ko jarduerak\ninfo@aquavox.es | Lege-oharra


2011ko apirilaren 7tik 17ra\nLeloa: Maitatu, ikasi, ari... euskalakari!\nKorrikaren 17. edizioa 2011ko apirilaren 7an hasi zen Trebiñun, eta, 2.507 km egin eta gero, apirilaren 17an amaitu zen Donostian, “Maitatu, ikasi, ari... Euskalakari” lelopean. Lekuko barruko mezuari dagokionez, Ilaski Serranok eta Kike Amonarrizek, ETB1eko Mihiluze saioko aurkezleek, irakurri zuten, Donostiako Bulebarrean bildu zen jendetzaren aurrean.\nAEK-k eta Korrikak horiei guztiei izena ipini nahi diete Korrika 17rekin: euskara maite duena, ikasten eta erabiltzen duena, EUSKALAKARIA* da:\nEuskalakaria da lehenengo hitza euskaraz egiten duen dendaria. Euskaraz sortzen duen artista. Euskaraz diharduen lantegiko enpresaria. Euskara sustatzen duen herritarra. Euskararen aldeko neurriak hartzen dituen herri-ordezkaria. Euskaraz lan egiten duen kazetaria, kirolaria, iturgina…\nEuskalakaria da hitz egin ez baina ulertzen duenari euskaraz egiten diona. Euskalakaria da ikasten ari dena, eta ikasten ari denarekin mintzo dena. Euskalakaria da haurrari dakien beste euskara egiten dion gurasoa.\nEuskalakaria alaia da. Euskalakaria baikorra eta ekintzailea da. Euskalakaria bizizalea da.\nEuskalakaria naiz ni. Euskalakaria haiz hi Euskalakaria da bera.\nEuskalakariak gu gara. Euskalakaria zara zu. Euskalakariak zuek zarete. Euskalakariak haiek dira.\n17. KORRIKAren mezua\n* iz. / izond. Euskara maitatu, ikasi eta erabiltzen duena. 2. iz. / izond. Euskara erabiltzeko helburuz, euskara maitatuz, euskara ikasi, eta hobetzeko ahaleginak egiten dituena. Horretarako urratsak ematen dituena.\nHizkuntza baten biziraupenerako beharrezkoa da hiztunek erabiltzen jarrai dezaten eta seme-alabei erakuts diezaieten baldintza egokiak sortzea. Baldintza horien artean, UNESCOk adierazten duenez, hitz egiten den hizkuntzaren sistema idatzia ezartzea eta modu ofizialean erakustea daude.\nEuskaltzaindia, euskararen lurralde osoa aintzat harturik, euskal hizkuntzaz arduratzen den erakunde ofiziala da. 1919an sortu zenetik euskara babestea du xede, eta euskarari buruzko ikerlanak egiteaz gain, berari dagokio hizkuntzaren normalkuntzarako arauak ematea.\nEuskaltzaindia euskararen egitura linguistikoa eta gramatikala eraikitzen aritu da sortu zenetik, eta 1968an euskara batuaren arauak zehazten hasi zen. Zalantza gutxi dago gaur egun euskara batuak euskararen biziraupenari eta erabilerari berari ekarri dien onurari buruz.\nEuskara batuak jendartearen eta bizitzaren esparru moderno guztietan izan du eragina (hedabideetan, literaturan, zientzian, harreman pertsonaletan eta, nola ez, irakaskuntzan), eta horietan guztietan bermatu du bere erabilera. Eta euskalduntze lana bere osotasunean ulertuta (corpus gramatikala, sustapena, irakaskuntza eta erabilera), euskararen batasuna erabakigarria eta ezinbesteko tresna izan da.\nBaina euskara batua sortzeaz gain, Euskaltzaindiak euskalkien ondarea jasotzen ere jakin du, dialektologiari buruzko hainbat ikerketa eta Euskararen Herri Hizkeren Atlasa izenekoa egin eta argitaratu dituelarik.\nZenbait gazte ausart. 17.KORRIKArako egindako dokumentala\nBestetik, ezin ahaztu Helduen Euskalduntze Alfabetatzea oro har, eta Korrika antolatzen duen AEK bera, nondik datozen. Ezin ahaztu Euskaltzaindiaren babesean sortu zirela, eta Rikardo Arregik 1966an alfabetatze taldeak sortzeko eskatzen idatzi zuen gutunetik hona, horrenbeste izan direla helduen euskalduntzean nabarmendu diren euskaltzainak. Horregatik guztiagatik, Korrikak eta AEK-k Euskaltzaindiak euskararen alde egindako lan eskerga omendu nahi dute Korrika 17rekin.\nAurtengo mezuaren egileek, Kike Amonarrizek eta Ilaski Serranok, plazaratu dute lekukoaren barnean iritsitako testua Donostian; Trebiñutik atera eta 11 egunetara.\nSEKULA BAI (Antzerkia eta Kabareta nahasten dituen lana)\nHURA EZ DA LEKUA (Poesia, musika, pintura eta antzerkia biltzen dituen ikuskizuna)\nBIRIBILKETA, Luma Beltza (Koldo Amestoy ipuin kontalaria)\nONGI ETORRI PUPU TA LORE (Pirritx, Porrotx eta Marimotots pailazoak)\nXENTIMORIK GABE (Antzerkia eta musika)\nLARRIA, KUTSAKORRA, MENDEBALEKOA – LKM (Antzerkia)\nEuskalaketa eta Euskalaklip lehiaketak\nHemen dituzue Ikastolen Elkartearekin batera 17. KORRIKArako landu ditugun unitate didaktikoak.


Hipoteka baten titularraren heriotza | Consumer\nHipoteka baten titularraren heriotza\nOraindik ordaindu ez den etxebizitza baten jaraunsleak mailegua onartu edo uko egin diezaioke, onurarik ez diola iruditzen bazaio.\nEgilea: Egilea Roberto B. Lopez\nHipoteka-kredituen interesak etengabe handitu direnez eta Espainiako familia askok hileko kuotak ordaintzeko zailtasunak dituztela ikusirik, hainbat banku-eskaintza sortu dira 50 urtean etxebizitzaren kreditu hori ordaintzeko. Horri esker, banku eta kutxek denbora luzeagoan interes gehiago kobratzen dute. Horregatik, urte batzuetan ohikoagoa izango da erretiratuak aurkitzea lanari agur esan diotenak, baina ez haien maileguei, eta seme-alabak eta gainerako oinordekoak, hipotekaren titularra hiltzean, etxebizitza ordaintzen jarraitzearen kargu egitea. Hipotekaren titularra hiltzen bada, higiezinaren jaraunsleak merezi badu bakarrik onartu ahal izango du, "inbentarioaren aldeko jarauntsiaren" arabera hari uko egiteko duen eskubidea kontuan hartuta. Bestalde, bankuak eta kutxak hipoteka-kredituei lotutako bizi-aseguruak sustatzen ari dira azken urteotan, hain zuzen ere, bizkarra emateko eta, titularra hilez gero, aseguru-etxe horiek etxebizitzaren prezioa eta interesak babesteko. Adituek gomendatzen dute aukera guztiak ondo aztertzea eta oinordetutako higiezina saltzea, titular berriak hipotekaren ordainketei aurre egin ezin badie, horrek dakartzan gainbalioekin.\nHipotekaren titularra hiltzen bada, zorra seme-alabek edo oinordekotza-lerroaren arabera dagokion pertsonak jasoko dute. Jesús Ruiz Ballesteros bulegoko aholkulari fiskalak azalduko du: “guztia, ona eta txarra, onurak zein zorrak oinordetzan hartzen dira”. Horrela, finantza-erakundeak kobrantza ziurtatu eta epe luzeko hipotekak eskaintzearen ondoriozko arriskuak minimizatzen ditu. Baina dena ez da zuria edo beltza. Ruizek gogorarazten duenez, pertsona orok du herentzia bati uko egiteko eskubidea. Aukera horri ‘inbentarioaren aldeko jaraunspena’ esaten zaio, eta esan nahi du jaraunsleak jaraunspena onartzen duela, hala komeni zaionean bakarrik. Beraz, norbaitek jaraunspen bati uko egiten badio, oinordetza-lerroan dagoen hurrengo pertsonara pasatuko da automatikoki: senarrak hildako emaztearen hipotekari uko egiten badio, seme-alabengana pasatuko da, haiek ere uko egin diezaiokete eta, kasu horretan, haren gurasoei pasatuko zaie. Horrela hurrenez hurren, norbaitek hipotekarekin gelditzea onartu arte. Oinordetza-lerroa amaitzen bada, ondasuna Estatuaren esku geratuko da.\n“Ondasun horri uko egiteak zentzua du oinordeko batek higiezin bat baino gehiago jasotzen dituenean, horrek ekar baitezake hilero ordaindu behar izatea baimendu ezin diren ordainketak”.\nPuntu horretan, Ruizek, ahal den guztietan, jarauntsitako ondasun higiezina saltzea gomendatzen du, titular berriak hipotekaren ordainketei aurre egin ezin badie, horrek dakartzan gainbalioekin. Horrela, oinordekoak produktua errentagarri bihurtzea lortzen du, kontuan hartuta zati bat ordainduta dagoela eta eroslea hipoteka-maileguaz arduratu ohi dela edo, nolanahi ere, finantza-zorra kitatuta geratzen dela. “Ondasun horri uko egiteak zentzua du oinordeko batek hainbat higiezin batera jasotzen dituenean, horrek ekar baitezake hilero ordaindu ezin diren ordainketei aurre egin behar izatea”, ohartarazi du abokatuak.\nBankuek, kasu honetan bezala, bizi-aseguruekin oso estalita izaten dituzte bizkarrak. “Praktikan, hipoteka sinatzen den unean bezeroak bizi-asegurua kontratatzera behartzen dute. Ondorioz, titularra hilez gero, aseguruak automatikoki ezeztatzen du hitzartutako hipotekaren zenbatekoa, eta aseguruaren arabera %100era ere irits daiteke”. Hori da bankuek eta kutxek gehien erabiltzen duten formula, ez ordaintzeak izan dezakeen arriskua gutxitzeko. Era berean, oinordekoak ziurtatzen du ondasun higiezina karga gutxiagorekin jasoko duela, zor txikiagoa izango duela edo, aseguruak hipotekatik kendutako guztia ordaindu badu, ‘interesik gabekoa’ izango dela. Bizitza-aseguru hauek ez dira nahitaezkoak. Bezeroak libreki erabaki dezake hipoteka sinatzen duenean kontratatzen dituen ala ez, nahiz eta erakunde batzuen presioa oso handia izan daitekeen. “Aseguru horietako bat kontratatzen baduzu —esan du—, interes-tasa % 0,05 jaits daiteke”; adibidez, praktika hori ezinbesteko baldintza da erabiltzaileari produktu hobea eskaintzeko. Era berean, bankuek interes-tasa aldakorra jaisten dute (normalean, Euriborraren arabera finkatzen da) bezeroak pentsio-plan bat, kreditu-txartel espezifiko bat, beste aseguru-mota bat eta abar kontratatzen baditu.\nEspainian, oraindik orokortu gabe dago ‘hipoteka baten herentzia denboran’ kontzeptua, baina dagoeneko inor ez da harritzen 40 eta 50 urterako hipotekak kontratatzeagatik. Beste herrialde batzuetan, hala nola Erresuma Batuan edo Estatu Batuetan, enpresen zorpetzearen kontzeptua duela urte batzuk aldatu zitzaien familiei, berez aski zorpetuta baitzeuden. Horren ondorioz, etxebizitzen hipotekak kontratatu ziren ehun urterako. Horrek, ezinbestean, higiezinaren balioa pertsona bakar batek ez ordaintzea dakar. Lehenengo bezeroa hiltzen denean, hipoteka-mailegua ordaindu aurretik nahitaez gertatzen dena, zorra semeak (edo ondorengoak) oinordetzen du, eta honek gainerako ordainketei aurre egiten die geratzen den denboran.\nNotario-kostuak hipoteka-lege berriarekin murrizten dira\nKomisioen murrizketarekin batera, Hipoteka Legearen erreformak hipoteka-kredituaren kitapen, nobazio eta azpieremuetan notario- eta erregistro-kostuak nabarmen murriztea aurreikusten du; izan ere, egungo hobariak %90era igoko dira planteatutako kasu guztietan, eta hartzaileak %10 baino ez du ordaindu beharko. Adibide bat: batez besteko hipoteka bat kitatzean, erreforma abian jarri arte 250 euro inguru ordaintzen ziren notario-kostuetan. Baina, arau berritik aurrera, 42 euro ordainduko dira.\netxebizitza heredero-eu hipoteca-eu titular uko egin


Irakasbil | Euskara irakasleen intereseko gaiak: hizkuntza, euskaltegien kudeaketa, soziolinguistika, estatistika datuak, iritziak eta abar. | Jolasa ikasgelan\nArgitaratua: Monday, 12 December 2016, 1:17 PM\nL de Lenguaren 110 podcast honetan “Hablando de juegos en el aula” da Oriol Ripoll adituarekin landutako gaia. Elkarrizketan zehar gamifikazioa zer den azaltzeaz gain, eremu horretan izandako aldaketa nagusiaz mintzo da, eta, nagusiki, hizkuntzen ikas-irakaskuntzan jolasaren egitekoaz.\nGizartean gero eta gehiago jolasten dela aipatzen du Ripollek, edonon eta edonola; are, neurri handi batean solasaldiaren jabe bilakatu dela, eta, horrenbestez, kontuan hartzekoa edozein ikas-esperientziatan.\nJolasaren erabilera hizkuntzen ikaskuntzan ez da gaurkoa, baina jolasa, zerbait bada, komunikatzea dela dio, eta komunikatzeko motibazioa dela landu beharrekoa. Horra jolasaren bi ardatz nagusiak: motibazioa eta komunikazioa. Eta gaineratzen du jolasean, jolasa, aitzakia besterik ez dela, eta helburua baliabide bilakatzen dela; hau da, gaitasun komunikatiboa areagotzeko hizkuntza baliatu beharra.\nHizkuntzen ikas-irakaskuntzan zeintzuk liratekeen jolas nagusiak galdetzean diotenean, honako hauek aipatzen ditu eta azalpen txiki batez hornitu:\nMuga igarotzea (baliabide berezirik gabe bidera daitekeena)\nZure katuak kaka jaten du (berdin)


Maiatzaren Lehenarekin prekarietatearen kontrako agenda aktibatzera goaz | LAB SINDIKATUA\nMaiatzaren Lehena 2016 Maiatzaren Lehenarekin prekarietatearen kontrako agenda aktibatzera goaz\nAinhoa Etxaide LABeko Idazkari Nagusiak azaldu duenez “mobilizazioan oinarritutako agenda oso bat prestatu dugu, prekarietatea salatzea eta prekarietatea borrokatzea ardatz hartuta”. Prekarietatean oinarritutako eredu sozio laboral bat inposatu digute krisiaz baliatuz. Prekarietate hori probrezi iturria da eta bazterketa sozialera kondenatzen gaitu. Egoera horri aurre egitea da sindikatuaren erronka. Badakigu gaur arte erabili ditugun tresnek, besteak beste negoziazio kolektiboak, oso emaitza mugatuak ematen dituztela prekarietatearen kontrako borrokan, beraz mobilizazioa eta aktibazioa beste biderik ez zaigu geratzen. Helburu horrekin, “udaberriko jauzi” gisa izendatu dugun agenda oso bat prestatu dugu.\nMaiatzaren Lehen honetan alternatiba badagoela eta martxan jartzea posible dela aldarrikatuko dugu. Gure mezu nagusia langileei zuzenduko diegu ez patronalari ez eta erakundeei ere, haungandik ezer gutxi espero dugulako eta ziru baikaude Euskal Herrian alternatiba egoteaz gain badela nahiko jende eta nahiko masa kritiko alternatiba horren alde urratsak emateko. Badira alternatiba erreal eta burujabeak kapitalismoak jarri digun ereduari aurre egin eta beste bide bat hartzeko. Badago sindikalgintza prekarietateari aurre egiteko borroka planteamentuak egiten dituena. Eta sindikalgintza hori geroz eta indartsuago da.\nMaiatzaren Lehen hau testuinguru zehatz batean egingo da: hauteskunde berri batzuen atarian, EAEn ere hauteskundeak bistan ditugula eta eremu instituzionaletik langileei egiten zaien eskeintza agerian geratu delarik. Estatu espainoletik ez da aldaketa etorriko. Eta Euskal Herrian ere, ez da aldaketarik lortuko Confebask-ekin lerrokatuak dauden gobernuekin. Honen aurrean LABek alternatiba bat proposatzen du, herritik eta herriarentzat eraikia, mobilizazioan oinarritutakoa. Beharrezkoak dira aldaketak bultzatuko dituzten gobernuak, baina hauek bideratuko dira baldin eta herri mobilizatu bat badago aurrean. Horregatik, hain zuzen ere egiten dugu mobilizazioaren aldeko apustua, langileak batzearen eta akibatzearen aldeko apustua.\nMaiatzaren Lehenean eskualdez eskualde, maiatzaren 28an Bilboko kaleetan eta ondoren etorriko den Borroka Astean prekarietatearen kontra egingo dugu. Lan munduan gaudenak eta kanpo utzi gaituztenak batuko gara.


Amasa-Villabonako udal gobernuaren oharra - Amasa-villabona - Aiurri.eus\nAmasa-Villabonako udal gobernuaren oharra\nAinhoa Gil 2019-07-10 17:36\nAmasa-Villabonako udal gobernu taldeak oharra igorri du, atzo EAJ-PNV taldeak bidalitakoari erantzuna emateko:\nLehenik eta behin, EAJ-PNV alderdiak argitaratutako oharrean datu faltsuak daudela salatu beharrean aurkitzen gara. Zehazki hau dio EAJ-PNV alderdiaren oharrak: "Talde jeltzalearen eskaera Alkatetzatik zabaldu den bandoari dagokio, non Beatriz Unzuek euskarazko testua tamaina handiagoan eta nabarmenduta joan behar dela azaltzen duen araua ez baitu bete." Baieztapen hau ez da egia, udal gobernuak uztailaren 5ean argitaratutako bandoan euskarazko testuaren letra tamaina erdarazkoa baino handiagoa zelako, eta nabarmendua (negritan eta zutabe zabalagoan) zegoelako.\nEuskararen erabilerari dagokion udal araudia ez errespetatzearen akusazioa frogatzeko, udal gobernuak txosten bat egitea enkargatu dio udaleko euskara teknikariari. Txosten horretan, Maite Izagirre alkate ohiak sinatuta argitaratu zen azken bandoa eta Beatriz Unzue egungo alkateak sinatutako lehena (EAJ-PNVk araudia urratzen duela salatu duena) aztertzea eskatu zaio euskara teknikariari.\nEuskara Teknikariak egindako txostenak honakoa dio hitzez hitz:\nEUSKARA TEKNIKARIAREN TXOSTENA\nAlkatetzak 2019ko uztailaren 9an eskatuta egindako txostena.\nGAIA: Maite Izagirre Irazustabarrena aurreko alkatearen agindupean jarritako azken bandoak, eta Beatriz Unzue Esnaola alkatearen agindupean jarritako lehen bandoak, Euskara Planean jasotako irizpideak betetzen ote dituzten aztertzea.\nTXOSTENERAKO OINARRIA: 2018ko azaroaren 26ko Osoko Bilkuran, ahobatez, onartutako VI. Plangintzaldiari dagokion Euskara Plana (2018-2022).\nPlan horretako 2. 1. Puntuan, zerbitzua emateko orduan herritarrekiko harreman idatzia nola izango den zehazten du. Puntu horretan, zehazki, bandoei dagokienez, honako hau dio hitzez hitz:\n“Bandoak ele bietan egingo dira, baina, beti, euskarari lehentasuna emanez (bi puntuko aldea letra tamainan eta negritan. Izenburua jartzerakoan, ez da bi hizkuntzetan jarriko, euskara hutsez jarriko da erdian: BANDOA.”\nPuntu honek dioena oinarritzat hartuz, aurrez aipatutako bi bando horiek Euskara Planean jasotako irizpideak betetzen ote dituzten aztertu dut.\nA. Maite Izagirre Irazustabarrenak bere agintaldian sinatutako azken bandoa, 2019ko ekainaren 10ean, Legarretako zubiaren itxierari buruzkoa.\n1. Bandoa ele bietan dago. Betetzen du Planak dioen irizpidea.\n2. Bandoaren izenburuan ez zaio euskarari lehentasuna ematen, bi testuak Century Gothic 17, negritan daude. Beraz, trataera bera dutenez, ez du betetzen Planak dioena.\n3. Bandoaren testuari dagokionez, euskarari lehentasuna ematen dio (letra tamaina handiagoa da eta negritan dago). Hala ere, testua word formatoan aztertuta, euskarazko testua puntu bat handiagoa dela ikusten da (euskarazkoak arial 11 eta erdarazkoak arial 10), eta ez bi puntukoa Euskara planak dioen bezala. Beraz, lehentasuna ematen zaion arren, ez du Planak jasotzen duen irizpidea bere osotasunean betetzen.\n4. BANDOA izenburua jartzerakoan, bi hizkuntzetan jarrita dago eta Euskara Planak dio euskara hutsez jarriko dela erdian: BANDOA. Beraz, puntu honetan ez da betetzen Euskara Planak jasotzen duen irizpidea.


Azken astean 37 positibo berri zenbatu dituzte Gipuzkoan - Zumaia - Baleike.eus\nAzken astean 37 positibo berri zenbatu dituzte Gipuzkoan\nBaleike 2020-06-14 15:22\nOsasun Sailak jakitera eman duenez, azken orduetan bederatzi koronabirus kasu berri atzeman dituzte hiru lurraldeetan: horietatik bost Bizkaian eta bina Araban eta Gipuzkoan. Ekainaren 1etik 8ra arteko herriz herriko datuak ere eguneratu dituzte gaur. Horien arabera, tarte horretan, positibo bakarra atzeman zuten eskualdean.\nAraban, Bizkaian eta Gipuzkoan bederatzi koronabirus kasu berri atzeman dituzte azken 24 orduetan; horietatik bost Bizkaian eta bina Araban eta Gipuzkoan. Iragan igandetik, berriz, 37 kasu berri zenbatu dituzte Gipuzkoan.\nOsasun Sailak, gainera, herriz herriko datuak eguneratu ditu gaur, gaitza agertu zenetik ekainaren 8ra artekoak. Horien arabera, ekainaren 1etik 8ra positibo bakarra atzeman dute eskualdeko herrietan; Zarautzen, hain zuzen.\nAzterketa herriz herri eginda, ekainaren 8ra arte 204 lagunek eman dute positibo Zarautzen, 54 kasu zenbatu dituzte Zumaian, 28 Orion, 22 Azkoitian, hemezortzi Azpeitian, zortzi Getarian, zazpi Aian, bost Zestoan eta hiru Aizarnazabalen. Beizaman eta Errezilen ez dute koronabirusagatik kutsatutako herritarrik zenbatu gaitza agertu zenetik. Gaitzaren agerpenetik ekainaren 8ra bitartean 349 herritarrek eman dute guztira positibo eskualdean COVID-19agatik.\nTestak eta hildakoak\nAraban, Bizkaian eta Gipuzkoan, guztira, 4.060 proba egin zituzten atzo; horietatik 3.976 PCRak eta 84 test serologikoak. Krisia hasi zenetik gaur arte COVID-19 gaitzak kutsatutako 20.415 kasu zenbatu dituzte hiru lurraldeetan. Horietatik 17.601 pertsonek jaso dute senda-agiria, %86,2ak hain zuzen ere; atzo 26 lagunek jaso zuten senda-agiria. Zainketa Intentsiboetako Unitatean (ZIU), bestalde, hemezortzi pertsona daude gaur-gaurkoz. Azken orduetan, berriz, hiru lagun hil dira Araban, Bizkaian eta Gipuzkoan. Guztira, 1.592 pertsona hil dira COVID-19 gaitza martxoan agertu zenetik.


Espezializazio ikastaroa: efektu bereziak Adobe Photoshop-en Sormenak linean\nEspezializazio ikastaroa: efektu bereziak Adobe Photoshop-en\nEfektu bereziak dira agian diseinatzaile grafiko batek duen mailaren eta teknikaren adierazlerik fidagarriena. Beharbada, prozesu zehatzagoa eta landuagoa behar duten lan konplexuagoak direlako, gutxieneko akatsak agerikoak dira. Azken akabera ezartzen da bahe faktorea eta horrek erabakiko du profesional sakratu edo diseinatzaile afizionatu baten aurrean gauden ala ez. Testura, modelaketa, argiztapena eta integrazio prozesuak dira ziur aski lan magikoak eta korapilatsuak garatu ahal izateko oinarrizko osagaiak.\nDuela egun batzuk oso konpilazio interesgarria argitaratu zen fotomanipulazioan hobetzen saiatzen diren diseinatzaile ertain eta aurreratuentzat, publizitate agentziek eskatzen duten maila lortu arte. Paketeak aukera basatia biltzen du 30 bideo ariketa 100 ordu baino gehiagotan banatuta eta irudiaren arloan oso ezagunak diren profesionalek zuzendu eta aurkezten dituztela, hala nola, Ipoenk argazkilariak edo Obispo Bautista artistak. Zalantzarik gabe, gure oinarria eta baliabideak hobetzeko aukera. Informazio askoz zehatzagoa aurki dezakezu hurrengo estekan. Oraingoz ikastaro honetan ematen denaren lagin bat uzten dizuet:\nBideo-jokoen publizitate-poster estetikoa\nZinema iragarkien kartela\nAurpegiko tratamendua moda argazkilaritzarako\nZonifikazioa eta integrazioa efektu bereziak hutsetik\nKarakterizazio aurreratuko efektu bereziak\nPintura digitalari buruzko ariketa aurreratua\nModako argazkigintzako argazkien prozesamendua\nPaisaia naturalen eta pertsonaia integratuen garapena\nArgazki lehiaketetarako irudien tratamendua\nEra guztietako proiektuetarako promozio irudiak\nErretratuak maila aurreratuan garatzea eta prozesatzea\nFlash efektuak spot estetikarekin\nKarakterizazioa Disney estetikarekin\nMarrazki bizidunen karakterizazio aurreratua\nArtikuluaren bide osoa: Sormena linean » General » diseinu grafikoa » Espezializazio ikastaroa: efektu bereziak Adobe Photoshop-en\nKaixo Edgar, esteka parentesi artean utzi dizut, zure arakatzailearen helbide barran kopiatu eta itsats dezazun. Gozatu ezazu!\n+500 liburu diseinu grafikoari buruz: Book Day Special


Ezkutuan mantendu da pozoia - Bizkaiko Hitza\n2018, uztailak 27 Albisteak, Asteko Gaiak, Bizkaia, Gizartea 2109\nLindanoa. Pestizida gisara hiruzpalau hamarkadatan barra-barra sortu eta erabili zen konposatu kimikoa. Nekazaritzan erabili zen gehienbat, laboreetako izurriak kontrolatzeko, baina baita pertsonen buruetako zorriak hiltzeko ere, eta zuraren, larruaren, artilearen zein kotoiaren tratamenduetan, parasitoen kontra. Eraginkorra izateko ospea zuen. Gaur egun, desagerrarazi beharreko material arriskutsu gisa izendatua du Nazio Batuen Erakundeak. 2008tik, erabat debekatua dago, produkzioa ez ezik, erabilera ere. Baina 1990eko hamarkadarako sortzeari utzi zitzaion arren, jarduera haren ondorioek gure artean jarraitzen dute, Bizkaiko lur askotan ezkutatuta. Eurien uren garraioarekin, erreketan isurtzen segitzen dute oraindik. Eta, sarritan, nondik datorren jakin ere egin gabe.\nLindanoa sortzeko prozesuaren nolakotasunean dago zergatia, eta ekoizle ziren enpresen gehiegikerian. Pestizida egiteko prozesua eraginkortasun gutxikoa zen. Tona bat ekoizteak bederatzi tona hondakin sortzen zituen. Hori hala, hondakin hori erraz botatzekotan soilik izango zen errentagarri. Eta nonahi bota zuten: ohiko zabortegietan, zabortegi inguruetan, edozein basogunetan eta zulotan. Ezkutuan, kontrolik gabe, eta inolako segurtasun neurririk gabe. Ahalik eta gertuenetik hasi, eta gero eta urrutiago; Barakaldotik, Palentzia eta Huescaraino esaterako.\nEta arazo nagusia elementuaren izaeran bertan dago: batetik, iraunkorra da, eta nekez desagertzen da. Luzaro irauten du. Bestetik, oso kutsakorra da, oso toxikoa, eta ia bizidun guztiak zein inguruneak hondatzen ditu. Eta, gainera, erraz barneratzen da. Irentsiz gero, gorputzean geratzen da, baina baita arnastu edo ukituz gero ere. Une bakoitzean barneratutako dosi bakoitza aurrekoari gehitzen zaio. Gorputzean pilatzen da, desagertu gabe.\nLurrunkortasun handia du, eta aise xurgatzen da arnasaren bidez. Baita kutsatutako uretatik ere: zuzenean edanda, harekin garbituta, eta ur horrekin ureztatutako barazkiak janda, adibidez. Eta, jakin ez arren, lindanoa duten erreka edo urtegietatik uste baino gehiagotan hartzen da ura baratzeak ureztatzeko.\nKutsatutako erreketatik edaten duten animaliak ere badira. Eta gai toxiko hori duen ura edaten duten behiek emandako esnea edo haragia jateak pertsonari eragingo dio. Koipearekin erraz bat egiten du, eta, ondorioz, esneak, esaterako, bereziki ondo xurgatzen du. Elikatze sareetan metatzeko joera du, eta, beraz, ekosistema kate osoak kutsa ditzake. Hasi barazki edo belarretatik, horiek jaten dituzten animalietara, eta horiekin elikatzen diren pertsonetara. Modu batean zein bestean barneratutako gaia metatuz eta zabalduz joango da.\nOsasunaren Mundu Erakundeak minbizia sortzen duten gaien artean zerrendatua du 2015. urtetik. Lehen taldean, gainera, toxikoa eta minbizi eragilea dela frogatua duen taldean. Ohartarazia du sistema neurologikoari eta ugalketa sistemari ere kalte egiten diela.\nEta Bizkaiko hainbat lurretan irauten du oraindik lindanoak. Baina nola iritsi da? Lehenik eta behin, sortze prozesuaren gune izateagatik beragatik. Euskal Herrian, lindanoa ekoizten zuten hiru enpresa egon dira; hirurak, Bizkaian. Lehena 1944an sortu zen, Barakaldon: Insecticidas Condor. 1960an, bitan banatu zen enpresa. Condor izenarekin jarraitu zuenak Zornotzara eraman zuen ekoizpen jarduera 1966an, eta han jardun zuen 1985a arte. Beste enpresa, Bilbao Chemical, Barakaldoko Ansion mantendu zen, 1987an itxi zuten arte. Etengabeko isurketa kutsakorren aurka talde ekologistek eta administrazioak egindako presioen ondorioz amaitu zuen ekoizpena. Alemaniako Boehringer transnazionalaren filial gisa sortu zen Barakaldoko enpresaren muina. Horien produkzioak 75.000 tona hondakin sortu zituen.\nNexana izena zuen beste lantegiak. Hori ere Alemaniako enpresa transnazional baten adar gisa sortu zen; Merck enpresaren filiala zen. Asuan izan zuen lantegia, Erandion, Ibaizabal itsasadarraren ertz-ertzean. 1952tik 1982ra bitarteko jardunean, 7.000 tona hondakin sortu zituen.\nFabrika horietan sortutako milaka tona hondakinek larri kutsatu zuten ingurua. Erandioko lantegiko hondakinek Asua ibaiari eragin zioten, eta Barakaldokoak, Galindo ibaiari. Biak dira Ibaizabalen adarrak, eta handia da ibai nagusi horrek urteetan jasan duen kutsadura. Bai hondakin toxikoak zuzenean ibaira isuri zirelako, eta bai inguruetako lurretan botatako hauts zuriaren kutsadura bertara iritsi delako. Guztira, lindanoak kalte egindako 40 gune inguru identifikatu ziren.\nLindanoa zuten pestizidak masiboki erabili ziren hainbat nekazaritza gune ere kutsatu ziren zenbait eremutan. Ez da Bizkaiaren kasua, baina Galizian, esaterako, hori dute arazoaren foku nagusi.\nOrain, Bizkaiko azken fabrika itxi zenetik 30 urte baino gehiago igaro direnean, arazoak konpondu gabe jarraitzen du. Zenbait lur garbitu, eta hondakin toxikoak Huelvara (Espainia) eraman ziren, han batzen baitira desegiten ez diren produktu toxiko eta arriskutsuak. Beste lur batzuek garbitu gabe jarraitzen dute, lindanoa dutela jakin arren. Beste kasu batzuetan, kutsatuta agertzen diren erreka eta ibaiek adierazten dute inguruko lurren batean ezkutuko hondakindegiren bat dagoela. Eta badira, baita ere, horren susmorik izan gabe tonaka lindano duten lurrak.\n‘Lindanoaren bila’ kanpaina\nHoriei begira jarri dira ekologistak. Etengabeko kutsadura amaitzea ezinbestekoa dela diote, eta, horretarako, produktu toxikoa non dagoen jakitea da lehenengo urratsa. Kanpaina bat abiatu du, horretarako, Ekologistak Martxan plataformak: Lindanoaren bila. Bizkaian lindanoa ekoitzi zuten lantegietan edo horietan sortutako hondakinak garraiatzen lan egin zutenentzako kanpaina da, batez ere, lindanoa isuri zen lekuen berri eman dezaten. Informazioa modu anonimoan emateko aukera zabaldu dute, iturriaren berri inork izan ez dezan.\nKutsatutako kokaguneak ezagutu eta horiek garbitzearen garrantziaz ohartarazi du Javier Vazquez Ekologistak Martxan-eko kideak, erakunde publikoei utzikeriaz aritzea aurpegiratuta. Atzera eta aurrera begiratu du egoeraren larritasuna ikusarazteko. Lehen Mundu Gerrara egin du jauzi, lehenik. Material egonkorra da lindanoa, eta ez du su hartzeko joerarik. Baina tenperatura altuetan fosgeno bihurtzen da; oso gas hilgarria, Lehen Mundu Gerran gaseztatzeko erabili zena; gerra hartan heriotza gehien eragin zuen substantzia da.\nLindanoz kutsatutako lurretan sutea izatea hilgarria litzateke, gas hori arnasteak bat-bateko heriotza ekarriko bailuke. “Jatako zabortegia zen eremua lindanoz kutsatuta dagoen eukalipto saila da gaur egun. Eta badakigu eukaliptoa dela su ondoen hartzen duena. Sute batean suhiltzaileak sartuko balira, bata bestearen atzetik eroriko lirateke hilotz”.\nLemoizen garbitu gabe dagoen Jatako kutsadurak ekar lezakeenaren beste adibide bat ere jarri du: Lemoizko zentral nuklearra ondoko errekako urarekin hozteko prestatu zuten. Zentrala ez zen zabaldu, baina erreka horren urak zentralera bideratuta daude. Eta Jatatik eratorritako kutsadura garraiatzen du errekak. “Arrain haztegi bat jarriko omen dute han. Lindanoz elikatuko dira hango arrain edo izkirak?”.\n+ Urak kutsatzen dituzten lurrak


PENITENZIAKO SAKRAMENTUAREN GAÑEAN.\nKonzienziaren examiña zer dan,\neta nola egin bear dan, eta zein diran\neskuarkiro ondo ezagutu bage,\neta gogoratu bage gelditu oi diran pekatuak.\nPenitenziako edo Konfesioko Sakramentu santuaren lenengo partea, au da, biotzeko kontrizioa edo egiteko dolore, eta pekatuaren gorrotoa, eta ari lagundu bear dion proposito firmea edo eragillea, ez geiago pekaturik egiteko, aditzera eman dizuet aurreko dotriñatan; orain aozko konfesioa azaldu bear dizuet, eta nola pekatuak banaka konfesatuko badira, lenago gogoratu bear diran; bada bestela ezin bear bezela Konfesoreari agertu leizkizkio; gaur esan bear dizuet, eta txit kontuz aditu bear dezue; pekatuak gogoratzeko egin bear dan konzienziaren examiña zer dan; nola egin bear dan, eta zein diran eskuarkiro ondo examiñatu bagez eren pekatuak ezagutzen, eta gogoratzen eztituenak, eta orrela ikasiko dezue, nola zuen konzienzia examiñatu bear dezuen.\nG. Zer da bada konzienziaren examina? E. Da orain urrengo konfesio ona egin genduanetik oraingo konfesiorañoko bitartean egin ditugun pekatuaz akordatzeko edo oroitzeko edo gogoratzeko bear adiña alegin edo dilijenzia egitea.\nG. Eta lenagoko konfesioa edo beste aurrekoren bat, gaizki egin bagenduan edo pekatu larriren bat lotsaz edo bildurrez konfesatu ez gendualako, edo egiazko damutasun, eta propositoa izan ez gendualako edo beste motiboren bategatik; orduan asko ote degu, azkeneko konfesio ezkeroko pekatuak bakarrik gogoratzea? E. Ez; gaizki egindako, konfesioakin pekaturik batere barkatzen ezta, baizik Sakrilejioko pekatu aundi bat beste pekatuai egozten zaie, eta estadu orretan komulgatu bazan, Sakrilejioko beste andiago bat, eta pazkuako konfesio, eta komunioarekin kunplitzeko bazan, beste pekatu mortal bi geiago egin zituan; bada konfesio, eta komunio gaiztoarekin Elizako legearekin kunplitzen ezta. Eta orrelakoak pekatuen barkazioa iritxiko badu, nai ta ez konfesatu bear ditu ez bakarrik aizkeneko konfesio ezkeroko pekatuak, baña ere lenagoko ezkutatu edo esan bage utzi zituanak, eta orrez gañera berritu bear ditu gaizki egindako konfesioak, au da, aetan esan zituan beste pekatu mortal guziak ere berriz konfesatu bear ditu, bada batere barkatu etzitzaion. Eta ala, antxitiko konfesio gaizto egin zuenetik, onerañoko pekatu mortal guziak konfesatu bear dituan ezkero, guziak gogora ekarteko, edo guzien examiña egiteko obligazioa dauka.\nG. Konzienziako examina bear bezela egiteko zer egin bear degu? E. 1. Abiatu bear gera Jaungoikoari eskerrak ematen, egin dizkigun mesede guztiz andiakgatik, eta batez ere, zerren gure pekatuakgatik kastigatu ordean, eta Infernura bota ordean itxon nai izan digun, beragana deitzen gaituan, eta prestatzen bagera, bere grazia, eta pekatuen barkazioa Konfesioko Sakramentu santuan eman nai digun.\n2. Ezagutu bear degu Jaungoikoaren argia, eta grazia bear degula, pekatuak ondo gogoratzeko; aen larritasuna ondo ezagutzeko, eta egiaz damutasuna, eta proposito irmoa gure biotzetan sortzeko, eta edukitzeko: eta ala, grazia ori Jaungoikoari benetan eskatu bear diogu Jesu-Kristoren izenean edo aren kabubageko merezimentuakgatik, eta asko baliatuko digu orretarako Maria Birjiña Santisima, gure Aingeru guardakoa, eta gure izeneko, eta deboziozko Santuak, bitarteko billatzea Jaungoikoaren aurrean, eta baita limosnaren bat, eta mortifikazioaren bat, grazia ori iristeko, berariaz egiteak; eta 3. egin dituan pekatuak gogora ekarteko, bere bakartasunean edo Elizan, era onik badu edo bere bazterrean, bere buruari kontuak artu bear diozka, eta Jaungoikoaren legeko amar Mandamentu santuai, banaka begiratuaz, eta baita Elizako bost Mandamentuai, alegiñak egin bear ditu akordatzeko mandamentu bakoitzaren kontra zertan, eta zenbat bider utsegin duen; dala pensamentu edo deseo gaizto konsentituakin, nola diran juizio gaiztoak edo gorrotozko deseoak edo lapurretazkoak, edo loikeriazkoak, osatu ezpazituan ere; dala hitz gaiztuakin, nola birau edo maldizioak, blasfemiak, juramentu falsoak, murmurazioak, txismeak edo esames gaiztoak edo gezur kaltegarriak; dala obrazko pekatuakin, nola jai egunetan premia egiazko bage bearra egiñuz, gurasoai edo nagusiai errespetoa edo lotsa galduaz; projimoari golperen batzuek emanaz; jostatze edo jolas loi zikiñak egiñaz edo lujuriako edozein lan gaizto egiñaz, edo pekaturako bidea emanaz edo projimoari edozein kalte egiñaz, naiz ondasunetan, naiz estimazioan, naiz kredito, edo fama onean edo bere buruari osasuna edo ondasuna edo juizioa edo zenzua galdu eragiñaz, erabageko jan-edanakin; gau beranduko tabernetako egoera luzeakin edo joku erabage askoren galgarri, eta ondagarri izan oi diranakin, eta Mandamentuen explikazioan, beste pekatu asko erraz ezagutu, eta gogoratuko dituzue.\nG. Eta bere pekatuak obeto gogoratzeko, eta ezagutzeko zeri geiago kontu artu bear dio? E. 1. Nolako lagunakin ibilli oi dan; nolako tratu edo artuemanak izan oi dituan; nolako okasioak batarekin edo bestearekin izan dituan. Eta 2. beregan zein duen bere pasio nagusi edo bizio agintaria, beste pekatu askoren sustraia, eta ekarlea izan oi dana; batzuek dira emanak edo inklinatuak soberbiara, arrotasunera, eta banidadera, beren buruak guztien gañean altxatu naia dute, eta ortik dator besteak despreziatzea, eta beste pekatu guztiz asko. Beste batzuek dira gutiziosoak, diruzale erabageak, eta interesak edo irabaziak ainbesteraño itxutu oi ditu, nun ardurabage joku, eta tratu gaiztoak askoren kaltearekin egin oi dituan, eta beste pekatu asko ortik sortzen dira. Beste batzuek dira lujuriara edo deshonestidadera etziñak; Eta nork esan, ortik zenbat pekatu jaiotzen diran? Beste batzuek dira gulosoak, tripazai zikiñak, beti janean, eta edanean eren gogo guzia duenak; eta ortik guztiz pekatu asko sortzen dira, eren buruen, eta familien ondamenarekin; beste batzuek dira asarrekorrak, ezer sufritu nai eztuenak; kolera gaiztoa goitzeko erremediorik egiten eztuenak, eta pakerik eztuenak, ez eren buruakin eta ez eren lagunakin; beste batzuek dira enbidiosoak, guzia erendako nai duenak, besteren onaz naibagetzen, eta besteren gaitzaz poztutzen diranak, eta aizkenik, beste batzuek dira, alper nagi andiak, munduko gauzetarako sotillak, eta azkarrak izan arren, Jaungoikoaren eta animako salbazioaren lanetarako guztiz lotiak, pisuak, eta gogo urrikoak.\nOna zazpi pekatu edo bizio kapitalak edo burudunak beste pekatu askoren sustrai gaiztoak; guziak gure amorio propio erabagetik sortzen diranak, eta guziok ezagutu bear ditugunak, zein aldetatik geiena erren egiten degun ekusteko, eta artan erremedioa ifinteko. Eta zein de erremedio ori? Gure buruak ondo examiñatzea, eta ezagutzea; konfesio humilla; damutasun egiazko; ez berriz pekaturik egiteko asmo, eta proposito ziñezkoa, eta ori guzia errazago egiteko, gure pasio nagusi, eta agintaria goitzeko alegiñak egitea; Jaungoikoari artako indarra eskatuaz; kontuz bizi izanaz, eta batez ere, Jaungoikoaren beraren; eta lagun projimoaren amorioan egunoro, eta geiago aurreratzeko alegiñak egiñaz: bada amorio orrek neke guzia arintzen du, eta berariazko gogoa ematen du, bizio, eta aztura gaiztoen kontra peleatzeko.\nG. Eta zeri geiago begiratu bear dio, bere konzienzia ondo examinatu nai duenak, eta bere pekatuak ezagutu, eta gogoratu nai dituenak? E. Iru gisatako pekatuai, askok ondo ezagutzen, eta gogoratzen eztituenai. Zein dira oriek? 1. Omisiozko edo utseginezko pekatuak. 2. Besteai egindako pekatuai: eta 3. Berez pekatu eztiran gaietan modu onik, eta neurri onik gorde bagez egiten diran pekatuak. Eta ona dotriña luze askoren gaia bear bezela banaka pekatu oriek guziak esan bear balira; baña bakarrik zuei dagokizuen moduan esango dizuet gertatu oi dana.\nEta 1. omisiozko edo utseginezko pekatua da, Kristauari dagozkion obligazioak, ala jeneralak, nola bakoitzaren estadu, eta karguari dagozkion beargai edo obligazio partikularrak; 1. bere kulpaz ez jakitea, eta ez ikastea, eta 2. ez kunplitzea, dakizkialarik ere; eta ala, 1. Kristau guziok jakin bear degun dotriña santua ardurabagetasunez ondo ikasi eztuenak; eta ikasteko aleginik egiten eztuenak, omisiozko edo utsegiñezko pekatu mortalean egon oi dira, Eta ortik zenbat pekatu datozen, nork esan lezake? Eta nor orrezaz akusatzen, eta konfesatzen da? 2. Fedeko, Esperanzako, eta Karidadezko aktoak noiz edo noiz, txit luzatu bage egiten eztituenak, edo beinzat Kredoa, Aitagurea, eta Akto kontriziozkoa ondo errezatzeko oiturarik eztuenak, omisiozko edo utseginezko pekatu aundi bat egiten due, eta bere salbazioaren ardurarik, ajolarik edo kuidadurik ez duela aditzera ematen due; bada gizona berez guztiz itxua, argala, eta gaitzera makurtua dago, eta ala kanpotik, nola barrutik animaren etsaiez inguraturik dago, eta Fedeak argitzen ezpadu, Esperanzak indartzen ezpadu, eta Karidadeak edo Jaungoikoaren eta projimoaren amorioak animatzen, alaitzen, eta tentazioak goitzen, eta Kristauaren lanak egiten laguntzen ezpadio, ezin pekatutik bere burua aterako du, eta ezin Jaungoikoaren grazian iraungo du. Eta ala, Kristau guziok degu obligazioa, gutxi edo asko, orazioa, eta konsiderazioa egiteko; eta Fedea, Esperanza, eta Karidadea, eta oriei darraion birtuteak, nola pazienzia, humiltasuna, eta obedienzia exerzitatzeko; bada etsaien artean bizi, eta armatu bage, eta peleatu bage dagoana, benziturik, eta galdurik dago, eta ala guztiz negargarria da Kristau askoren ardura bagetasuna. 3. Jaungoikoari egindako promesak edo orobat Jaungoikoaren honrarako, Ama Birjiña Santisimari edo beste Santuai egiñak, ardurabage kunplitzen eztituenak, edo motibo bage geiegi luzatzen duenak kunplitzea, omisiozko edo utseginezko pekatuan egon oi dira. 4. Meza santua zuen kulpaz edo borondatez Jai egunetan ez enzutea, badakizue pekatu andia dala; bada orobat da Meza santua utsegiteko peligroan borondatez jartea, eta baita Meza santua atenzio bage, errespeto, eta erreberenzia bage enzutea, edo ardurabage kanpoko gauzatan pensatzen dagoala enzutea. 5. Gurasoak, nagusi-etxekoandrak edo zuen kargua duen agintariak, ardurazko edo asko inporta duen gauzaren bat egitea agintzen dizuenean zuen salbaziorako, edo etxeko gobernu onerako; ez obedezitzea orduan, da omisiozko edo utseginezko pekatua, eta askotan mortala gai pisuan izan ezkero; orobat gurasoai, eta beste agintariai zor zaien honra, eta errespetoa bear danean ez ematea: orobat gurasoak edo beste erozeñek testamentuan aginduak ez kunplitzea, edo geiegi luzatzea, da omisiozko edo utseginezko pekatua, kargudunak ardurabage edo motibo justu bage luzatzen badu. Orobat errestituzioak ez egitea, eta zor justua ez pagatzea, jabeak luzamena onzat ezpadarama da omisiozko edo utseginezko pekatua, eta askotan mortala; batez ere neke puska batekin bada ere pagatu badezake. Eta aizkenik, ez geiegi orain luzatzeagatik, da omisiozko edo utseginezko pekatu andia, konfesoreak oitura edo aztura gaiztoren bat goitzeko edo menderatzeko penitenzia orde agintzen dituan erremedioak ez egitea. Bada konfesoreak agindu bage ere, pekatu mortala egiteko oitura edo aztura gaiztoa duenak berez du obligazio estua, eta larria alako oituraren kontra erremedioak artzeko; bada bestela beti dago borondatezko peligro gertu edo urrean, pekatu mortal berria egiteko, eta penitenziarik egin bage illzeko, eta kondenatua izateko. Eta orra omisiozko edo utsegiñezko pekatu banaka batzuek, eta orietatik beste asko ezagutu, eta gogoratu ditzaketzue, zuen obligazioak ardurabagez kunplitzen eztitutzuenean.\nG. Eta badira omisiozko edo utseginezko pekatu geiago, bear bezela ezagutzen, eta gogoratzen eztiranak? E. Bai, eta guztiz asko; eta dira bakoitzaren estaduari, karguari, eta ofizioari dagozkion ofizioak, ondo jakiteko, eta kunplitzeko alegiñak egin bagez, egiten diran utsegiteak edo pekatuak. Guziak banaka aitatzeko, orain lekurik eztago, eta ezta bearrik ere. Eta bakarrik diot; 1. justiziako Jaunak, eta errietako kargudunak badakiztela edo jakin bear dituela eren karguko obligazio partikularrak, eta oriek kunplitzeko premia estua daukela, eta oriek ondo kunplitu bagez, sortzen diran edo eragozten eztiran eskandaloak, eta datozen kalteak, eren gain izango dituela. 2. Diot, gurasoak, eta nagusi, eta etxekoandrak, eta besteren kargua duen guziak badituela eren obligazio bereziak edo partikularrak umeai, eta mirabeai dotriña santua erakusteko edo erakutsi eragiteko; Jaungoikoaren bildur santuan azitzeko; lagun gaiztoetatik, eta peligrozko okasioetatik alde eragiteko; ejenplo ona etxeko guziai emateko, eta gaizki egiten duenean modu onarekin baña benetan korrejitzeko.\nExamiñatu bear ditue bada eren konzienziak, eta begiratu ondo, ea ezertan obligazio oriei faltatu dien. 3. Ezkonduak ere baditue alkarrekiko eren obligazio berezi edo partikularrak, alkar amatzeko; alkar sufritzeko; alkarri laguntzeko, eta alkarri ejenplo ona emateko. Eta ala examiñatu bear ditue eren buruak obligazio orien gañean, eta begiratu ondo kunplitu dituen, edo ez. 4. Ofizio, eta enpleo mota guziak ditue eren obligazio bereziak edo partikularrak, eta oriek dituenak, 1. examinatu bear ditue eren buruak, eta ikusi ia eren ofizioari edo enpleoari dagozkion obligazioak ondo dakizten edo ardurabagez ikasi nai ez dituen; eta 2. ea bear dan leialtasunarekin kunplitzen dituen, kalterik iñori albaitez egin bage; eta 3. orobat seme, alabak, mirabeak, eta langiñak ditue eren obligazio partikularrak gurasoakiko, nagusi-etxekoandraekiko, eta soldata edo jornala edo saria ematen dien guziakiko. Humeak, obedezitu, errespetatu, eta sokorritu bear ditue eren gurasoak, eta guziak eren lanak egin bear ditue leialtasun andiarekin; ez bakarrik munduko errespetoakgatik, eta irabaziakgatik; bai prinzipalmente begira dagokien guzion jabe, eta nagusi dan Jaungikoagatik, eta examiñatu bear dira, orretan egin dituen utsegiten gañean, eta kalte andirik egin edo eragin dien edo ez.\nG. Eta konzienzia ondo examiñatzeko zeri geiago begiratu bear diogu? E. Gure kulpaz edo bitartez besteak egin dituen pekatuai; eta emen dator pekatu askoren beste erreskada edo lista andi bat. Eta 1. dira, erak pekatua, eren eskuz ez egin arren, pekatu egiteko agindu duenak; nola ostutzeko, makillatzeko, juramentu gezurrezkoa egiteko. 2. Ez agindu arren, artarako konsejua eman duenak. 3. Gauza gaiztoren bat egiteko edo ondo eztan karguren bat, artarako gai eztanari emateko, botoa edo iritzia eman duenak; 4. Lausonjakin, eta hitz leunakin, edo bildurra edo lotsa emanaz, pekatu egitera besteak mugitzen dituenak. 5. Besteren pekatuak, nola lapurretak estaltzen dituenak. 6. Besteak egindako lapurretatan parte artzen duenak edo aprobetxatzen diranak. 7. Eragozteko edo salatzeko kargua, eta obligazioa daukealarik ere, nola mirabeak, besteren lapurretak isillik disimulatzen dituenak. 8. Kontu artu bagez besteren gauza galtzen edo ostutzen uzten dituenak, nola guardak, arzaiak, mendizaiak, eta errietan ikusten diran dañuak edo kalteak, eragozten eztituen kargudunak. Eta 9. eren kalte aundi bage egin dezakeala, lapurrak edo aen asmo gaiztoak ziertu dakizkialarik ere, salatzen eztituenak; bada gutxianez karidadeak artara obligatzen gaitu. Eta aizkenik, besteren pekatuetan parte guztiz aundia due, pekaturako eskandaloa edo gaitz-bidea besteai eman dienak; eta examiñatu bear due zenbati, eta zer gaietan eskandalo eman dien; bada zirkunstanzia ori beti konfesatu bear da.\nG. Eta badegu beste pekatu motarik zer examiñatu? E. Bai; eta da askoten gertatzen dana; berez pekatu eztiran gaietan pekatu egitea, modu onik, eta neurri onik gorde bagez. Eta ori 1. modako soñeko edo janzietan ikusten da. 2. Jan, edan erabagetan. 3. Joku aundi erabagetan edo kaltegarrietan. 4. Jolas, jostatze, eta modestia bage egin oi diran danza arin, eta aringarri, eta lotsagarrietan: eta 5. nekazariak premia egiazko bage, oituraz, merkatutik merkatura dabiltzala egiten dituen ibillera, eta tratoetan. Badakizue berez janzia, jan-edana, modu onean noiz edo noiz jokatzea; alkarrekin modu onean atsegin artzea, eta tratoak bear danean egitea, gauza onak dirala, eta pekatu bage egin ditezkeala: bana neurritik igaro ezkero, guztiz kaltegarriak, eta pekatu askoren gaiak izan oi dira, eta ala ere txit erraz Kristau asko itxutzen dira, eta eren erabagetasuna, eta kulpa ezagutu nai eztue; bada ignoranzia ori borondatezkoa due, bada Jaungoikoaren bildur santua duenak, erraz ezagutzen due. Eta ala examinatu bear due eren konzienzia; batez ere, eren apaindura, eta modako janziakin iñori pekaturako biderik emateko asmorik duen, edo ematen dioen, eren bizimoduari ez dagozkion gastuak, eta zorrak, premia bageko janziakin egiten, edo len egiñak ezin pagatu dituen moduan jarten diran. Bada ortik kalte andiak etorri oi dira, eta oriek sortzen dituen banidadea, eta puntu gaiztoa pekatu dira, eta ori bera gertatzen da jan-edanak bakoitzaren bizimoduari ez dagozkion moduan edo neurritik kanpora egiten diranean, eta etxekoak ondatzeko, ori bakarrik asko da. Bada erabageko jokuetatik datozen dañuak edo kalteak, nork kontatu litzake? Eta ala ere tranpa edo engañu andirik egiten ezpadue, pekaturik egiten duenik uste eztue; baña ori itxumen andia, eta guztiz kulpaduna da: bada ezagutu bear due joku aundi orietatik datozela aserreak, burrukak, denpora galtzeak, aitatu bage, eren buruai, eta familiai ezeze, joku lagunai, eta aen obligazioai kalte andiak egiten diztela, edo egiteko peligro urrean edo gertuan jarten dirala, eta alkarri zor diogun karidade gai grabean ausitzen duela, eta ori ezagutzeko ezta konsiderazio aundirik bear, asko da pasioak edo bizioak itxuturik ez egotea. Eta ori bera diot, plazetan, eta baita etxe batzuetan egin oi diran modestia bageko danza zikiñ lotsagarriakgatik; bada badirudi asko danzari eztirala Kristauak edo Kristau izateaz lotsatzen dirala, eta deabruaren beraren lanak edo ofizioak egiten dituztela, pekaturako, ematen dituen eskandalo nabarbenakin. Jaungoikoak argitu ditzala, eta ondo examiñatzeko, erremediatzeko, eta konfesatzeko grazia diela.\nEta azkenik premia egiazko bage merkatutik merkatura, eta tratutik tratura, eta tabernatik tabernara dabiltzan nekazari pobreak ezagutu bear due, urtearen kabuan zenbat denpora alperrik galtzen duen; zenbat gastu alper egiten duen; zenbat kalte eren emazte, eta humeai egiten dien; zenbat arazeri, eta zenbat oker datozkien eren tratoetatik, eta nola komunkiro eren familiak ondatzen dituen: eren buruak galtzen dituen, eta zorigaiztoko paradero, eta zarzaro miserable bat izan oi duen; lenago zorrez, eta zorriz beterik illtzen ezpadira.\nOrra bada, N.K. argirik asko zuen konzienziak ondo examiñatzeko. Eta ez geiegi orain luzatzeagatik, urrengo aldian esango dizuet, konzienzia ondo examiñatzeko zenbat denpora artu bear dezuen, eta nolako alegiñak egin bear dituzuen. Jaungoikoak arren digula guzioi geren pekatuak, eta utsegiteak ondo ezagutzeko, ondo konfesatzeko, eta aurrera erremediatzeko bere grazia, eta gero betiko gloria. Amen.


EGUNON ETXEA BERRASMATU EGIN DA - ALKARTASUNA BETI ZABALIK\nEGUNON ETXEA BERRASMATU EGIN DA\nArgitalpenaren data 18 apirila, 2020\nMartxoaren 14an, Egunon Etxea proiektuak lan egiteko sistema egokitu behar izan zuen; izan ere, babesgabetasun eta arrisku egoera larrian dauden 55 urtetik gorako 36 erabiltzaile ditugu, eta egunero elkartzen dira elkarri konpainia egiteko, baina hori egiteari utzi behar izan diote.\nUne horretatik, lan-taldeko kideak inpotentzia eta segurtasun gabezia handiz bertaratu ziren lanpostura, ordu bete eskasean. Elizbarrutiak garizumaren hasieran egin zigun gonbidapenak mugituta, pertsona bakoitzaren larruan jartzen saiatu ginen, eta teknikoki plan indibidualizatu deitzen diren horiek egiten hasi ginen, konexio berri bat aktibatzeko.\nIntentsitate emozional handiko egunak izaten ari dira. Minetik kezkara pasatzen gara askotan, baina tartean indar eta sentsibilitate dosi handiak sartzea lortzen dugu, distantzian sentitzen ditugun uhin horiek jaso eta erantzuna emateko. Eta erantzun hori harrigarria izaten ari da. Babesgabetasuna segurtasun bihurtzen da, ahultasuna indar, bakardadea esker onezko hitz. Jose Luisek, berak etxea deitzen dion gelatik, hauxe helarazi zigun bere teklatuaren bidez: “Oso ondo nago, eta behar den denbora guztian eutsiko diot. Munduko gizonik zoriontsuena naiz, Egunon Etxea antzerki obrako pertsonaia bezala. Eskerrik asko telefonoaren beste aldean eta zentroan egoteagatik, gu zaintzen”. Jarraipen deien amaieran “zuen falta somatzen dut” esaten digute. “Baita guk ere zuena” erantzuten dugu. Erronka handia izaten ari da denontzat. Horrela, beste behin ere, pertsonen gaitasuna eta potentzialitate ikaragarria agerian geratu dira.\nSare bizi bat sortu da, segurtasun eta sendaketa haziak ereiten dakiten pertsonaz osatuta. Honakoak dira eguneroko lanean jasotzen ditugun erantzunetako batzuk: Artekale Farmaziarena; Irene, arduraduna, gure egoeragatik kezkatuta zegoen azken egunetan eta sei pertsonarentzako medikamentuek prestatu eta administratzen ari da, eta bakoitzaren etxeetara eramaten dituzte. Sukalde zerbitzua GASCA enpresak kudeatzen zuen. Orain, catering zerbitzua erabiltzen ari gara, hiriko eta inguruetako 23 lekutara jatekoa eramanez. Etxez etxeko Laguntza Zerbitzua berez dagozkien lanen artean ez dauden egitekoak burutzen ari da, eta egonkortasun nahiko ona lortu da. Auzokideen arteko gertutasuna ere garrantzitsua izaten ari da; esaterako, San Inazioko kiosko baten jabeekin kontaktuan gaude, eta haien bidez komunikatzen gara. Une honetan proiektuak dituen bi pisuetan 7 pertsona bizi dira. Duela gutxi arte, emakume bat egun osoz egoten zen kalean, eta Udalak ostatua eskaini dio pentsio batean. Familiak gertuko arreta ematen ari dira, orain arte ematen ez ziren zainketen bidez.\nLan-taldea zuzeneko arreta ematen ari da, zentroan eta zentrotik kanpo. Gestio eta hitzordu puntualetara laguntzea, etxeko errutinen jarraipena eta telefono bidezko harremana, gure aliaturik onena une honetan. Dutxa, garbitegi eta arropategi zerbitzuarekin jarraitzen dugu osasungarritasun baliabiderik ez duten pertsonentzat. Gainera, zainketa eta kontrol handiagoa behar duten pertsonentzako medikamentuen prestaketa eta administrazio ekonomikoa egiten ari gara. Talde osoa elkartuta eta sendotuta dago, dena ematen ari gara pertsonen alde, haiek baitira gure motibazioa, eta maitasunak sormena elikatzen du… Ilargiraino eta buelta.\nEgunon Etxea Gizarte Proiektuko Arduradun eta Gizarte langilea.\nEtiketak Caritas Bizkaia, Edadetuak, Egunon Etxea\n← Elkartasunak ateak ireki ditu Begoñetxen → “Beti zurekin”